qundao/data-zh-poetry huggingface dataset:
唐園
作者：施樞
朝代：宋

幽居已似水中仙，更有亭臺在屋邊。
擬作小圖難畫處，一年兩駐內家舡。
喚渡旋幙
作者：施樞
朝代：宋

半載蓬萊地，相携只是詩。
心懷丹鳳去，夢與白鷗隨。
俯仰俱無愧，勤勞必有知。
歸舟平似掌，天亦念孤危。
嘉熙元日
作者：施樞
朝代：宋

先春一日紀正元，熙號初更氣候暄。
萬象光隨黄道轂，千官班湊紫宸門。
梅迎霽色來窗底，柳挽和風到水根。
但願時平年事好，升湛有命不須論。
四安焚惠藏殿
作者：施樞
朝代：宋

劫火不能焚，空中轉法輪。
風霜鴟殿古，金碧貝函塵。
物本由成數，人言不壞身。
却憐無問者，遺蹟竟成陳。
夜凉聽雨
作者：施樞
朝代：宋

暑雨沉沉夜正深，凉欺客枕夢頻醒。
雖然未是秋時候，滴在梧桐亦厭聽。
夜坐有感
作者：施樞
朝代：宋

不爲名所累，應是得安居。
客夢方知幻，身謀反似疏。
風高秋塞遠，雨急夜窗虛。
猶望收來效，頻翻舊讀書。
夜寒有作
作者：施樞
朝代：宋

可怪輕寒薄短衾，起來搔首傍燈吟。
百年易老風前鬢，萬事難侵水樣心。
雁叫雲天秋渺渺，蟲鳴露砌夜沉沉。
朱絲自寫無人識，一曲寥寥太古音。
夜泊黄灣
作者：施樞
朝代：宋

移近黄灣泊短篷，野雲垂地一溪風。
渚香吹散荷花雨，幾點流螢出葦叢。
夜窗聽雨
作者：施樞
朝代：宋

一炷夜香清，挑燈聽雨聲。
雖然添客夢，却可助詩情。
澤沁蘭心重，泥酥笋角萌。
山行頻有約，日日候晴明。
夜聞城中簫鼓
作者：施樞
朝代：宋

簫鼓喧天競看燈，都民應喜見昇平。
芳心自不同年少，細嚼梅花坐月明。
夢前室
作者：施樞
朝代：宋

長夜幾年別，傷哉千古心。
自因緣較淺，不是老相侵。
熊夢如先兆，鸞膠豈續琴。
曉窗秋葉響，不覺淚盈襟。
夢回
作者：施樞
朝代：宋

銀漏迢迢箭緩傳，夢回月在早梅邊。
小池凍合寒蘆折，應是鴛鴦夜不眠。
夢遊徑山值雪擁爐賦詩
作者：施樞
朝代：宋

雪天元自冷，何况是山中。
雙徑衝寒霧，千林戰晚風。
室中人已定，爐內火常紅。
萬事皆如夢，誰知夢亦空。
大滌洞
作者：施樞
朝代：宋

玄蓋天中萬象垂，洞門無鑰許人窺。
仙蹤直與華陽接，能繼玄同有阿誰。
大能仁寺
作者：施樞
朝代：宋

規模應甲剎，殿閣擁金僊。
歲歉炊烟絕，城低野色連。
客僧皆散去，主者獨安眠。
成毀難逃數，山門八百年。
天基瑞應宮
作者：施樞
朝代：宋

金碧耀瓊廬，天開繞電區。
烏流周室瑞，蛇斷漢家符。
石井騰曦馭，瑶壇布斗樞。
願將皇極福，敷錫遍康衢。
天柱峰
作者：施樞
朝代：宋

擎天一柱鎖崖嵬，六洞烟雲亦異哉。
更有泉飛漱寒玉，不妨頻爲此山來。
奉和龜翁送別
作者：施樞
朝代：宋

爲說吟邊事，曾陪讌笑頻。
自慚無韻者，敢對有名人。
雨洗秦山曉，波明鏡水春。
匆匆還別去，芳草正如茵。
客中雨思
作者：施樞
朝代：宋

細雨粘雲結晚愁，黄金垂地菊錢流。
風來不覺窗聲戰，分却覊懷一半秋。
宿接待寺
作者：施樞
朝代：宋

梵境忽巍峩，門前對市河。
有心弘誓願，於此接經過。
郭近人聲雜，簷高雨氣多。
規摹踰百載，猶說喻彌陀。
宿龍泉寺
作者：施樞
朝代：宋

既濟功成列左玄，餘波猶作世間泉。
苔荒碧甃龍宮寂，庭老梅花月在天。
寄寶藏壁天瑞
作者：施樞
朝代：宋

路轉小橋東，群龍擁梵宮。
荇花明晚水，蓮葉向秋風。
匠斧應休役，禪窗定費功。
笑他塵俗者，客路每匆匆。
寄陳藏一
作者：施樞
朝代：宋

萬人如海亦紛紜，還著江湖有限身。
題葉恨深波影遠，嚼花吟苦月痕新。
羨君朝市情俱薄，笑我山林趣未真。
名勝搜羅能盡否，細論何日許相親。
實際窗前睡香
作者：施樞
朝代：宋

瑞錦窠應對錦郎，誰將靈種到幽坊。
山深月冷梅花老，壓盡群英是此香。
對菊
作者：施樞
朝代：宋

欲荒三逕負歸期，魂夢何曾到短籬。
九辯不歌陶令老，清香還許入誰詩。
對雪
作者：施樞
朝代：宋

怪得連陰不放晴，直教飛雪試輕盈。
風回冉冉霓裳舞，雲暗紛紛鶴羽明。
大似梅花饒一出，薄於柳絮更多情。
披衣端爲詩催起，吟得詩成分外清。
對雪
作者：施樞
朝代：宋

誰使霓裳逞細腰，隨風盡日袂飄颻。
飛花却訝春將遍，舞片還驚凍易銷。
看熟似同鷗過渚，興仙剛道鶴沖霄。
吟成誰與相酬酢，頼有疏梅伴寂寥。
小樓對月
作者：施樞
朝代：宋

京國誰曾念旅游，閑情芳思兩悠悠。
却因今夜欄干月，引得春風上小樓。
小樓獨坐用菊潭壁間韻
作者：施樞
朝代：宋

簾捲疏風入小樓，夕陽銜雁欲西流。
無人細說吟邊事，獨有黄花共晚秋。
小瓊花
作者：施樞
朝代：宋

合是孤根在廣庭，世間那得此雲英。
霓裳一曲天香散，惆悵瑶階月自明。
峮山舖
作者：施樞
朝代：宋

未說路行難，山深分外寒。
晚村林隠寺，春磵石鳴灘。
薄宦曾無補，勞生敢自安。
羽書雖較少，備禦莫教寬。
廨宇傍河彷彿家居
作者：施樞
朝代：宋

合是清溪近處居，在官却與在家如。
柳風拂岸時鳴櫓，梅月橫窗夜讀書。
休問舟閑無喚渡，須知水到自成渠。
俸錢已足供薪粒，比著簞瓢儘有餘。
後塢示壁天瑞
作者：施樞
朝代：宋

幾年不到巳公齋，客裏明知未定家。
生滅無邊方共語，滿山春雨落松花。
感春
作者：施樞
朝代：宋

等閑覊旅欲歸難，又見蔬盤簇綵幡。
九十日春從此始，萬千心事對誰言。
梅邊粉墜寒香骨，草際青歸野燒痕。
且把一杯酬好景，花風今日已翩翩。
憶孤山
作者：施樞
朝代：宋

孤山不是遠，只隔鳳城門。
爭賞詩家句，誰招隠士魂。
秋風林下塚，寒月水邊村。
擬待梅花發，長吟酹一尊。
懷友人
作者：施樞
朝代：宋

錦野重來已秀葽，雨肥梅杏粉痕銷。
晚山四面子規叫，曉樹一聲婆餠焦。
耐久交當如水淡，慣游身亦似蓬飄。
老鶑不省春歸久，猶自教雛學徙喬。
所見
作者：施樞
朝代：宋

齊眉沉醉綺羅叢，心事誰知付去鴻。
不惜千金留粉黛，更無一語怨東風。
新晴
作者：施樞
朝代：宋

寒窗寂寞度殘冬，接得春來雨又風。
芳思悠悠空自遠，清游款款與誰同。
林梢淡抹烟初霽，菜甲新抽土旋融。
多謝殷勤簷鵲舞，數聲足喜夕陽中。
新月照雪
作者：施樞
朝代：宋

等是尋常月，因添雪更明。
看他同樣白，與我一般清。
睡鶴應難認，棲烏亦屢驚。
梅花仍有意，相伴聽寒更。
早起
作者：施樞
朝代：宋

早起看花露，西風把鬢欺。
心清多在道，夢好亦成詩。
過但思求己，生無事皺眉。
功名緣底事，到手却如遲。
早起
作者：施樞
朝代：宋

簷前鳴玉響丁東，清夢初迴鶴帳中。
早起井梧飄一葉，方知昨夜是秋風。
春前一日雪
作者：施樞
朝代：宋

曆頭只有今朝臘，猶雨霏霙滿太虛。
六出試妝梅欲妬，萬花飄絮柳難如。
雲凝慘送玄冥旆，風舞歡迎青帝車。
始信春工多富貴，便堆白玉滿前除。
春多日
作者：施樞
朝代：宋

春到溪山已近旬，尋春猶自負深情。
愛閑長向梅邊立，趁煖時從竹下行。
苦乏詩材無可借，更嫌酒病有餘酲。
算來豈是因名利，纔有關心便不清。
春夜賦小字
作者：施樞
朝代：宋

岸桐花開春欲老，目斷斜陽芳信杳。
東風不筦客情多，杜鵑啼月青山小。
春雪
作者：施樞
朝代：宋

臘裏霏微未許多，春來舞片却交叉。
混成天地皆同色，點染園林盡著花。
岸蹟雲凝迷去鷺，屋頭烟煖見饑鴉。
東風畢竟能融化，不放寒澌冰柳芽。
昨夜
作者：施樞
朝代：宋

昨夜陰風刮地鳴，亂敲窗紙夢魂驚。
壁寒剝落泥成片，屋老漂摇瓦作聲。
野市霜明人蹟險，官河水冷客舟橫。
翻思带甲眠戈者，何幸吟身傍帝城。
晚思
作者：施樞
朝代：宋

客思悠悠幸自安，亦因吟事可相寬。
小窗過了廉纖雨，細與東風說晚寒。
晚望
作者：施樞
朝代：宋

芳草迢迢客路長，柳邊吹絮燕泥香。
桐花拆盡春歸去，猶倚危闌問夕陽。
曉寒
作者：施樞
朝代：宋

曲曲屏山憶夢中，峭寒成陣入簾櫳。
宿香銷盡金猊冷，一樹梅花怯曉風。
書事
作者：施樞
朝代：宋

閑時但覺求人易，險處方知爲己深。
世事盡隨流水去，白雲自識古人心。
月丹和鶴莊韵
作者：施樞
朝代：宋

靈種飛來鶴頂紅，誰云九轉有仙功。
廣庭曾侍東風宴，留得霞杯照晚叢。
月夜憶梅花
作者：施樞
朝代：宋

夜深寒月照窗紗，忽憶林逋處士家。
鷗鷺正眠烟樹冷，不知誰可伴梅花。
杏塘
作者：施樞
朝代：宋

境接江東界，郵程是杏塘。
雨喧茅屋小，泥滑草橋長。
曠野人稀少，平田水渺茫。
半生遊歷地，未若此荒凉。
東天目·其一
作者：施樞
朝代：宋

不辭巇險訪龍潭，潭底無窮碧似藍。
亂石鳴灘溪過九，飛泉瀉瀑塹分三。
雖然道士能相引，不比樵人得盡諳。
怊悵飛橋無路到，乘風應許御雲驂。
東天目·其二
作者：施樞
朝代：宋

不謂山行得此晴，有名勝處必須經。
玉田草滿春無極，石室人稀夜不扃。
自料俗情應厭倦，誰知幽意在空冥。
碧桃却似傳消息，一曲瓊歌月滿庭。
柳梢青
作者：施樞
朝代：宋

飛露初霜。冷侵金井，響到銀床。懊恨碧梧，不留一葉，月佔紗窗。雁聲做盡淒涼。又陡頓、衾寒夜長。曲曲屏山，重重客夢，無限思量。
桃花
作者：施樞
朝代：宋

武陵人去水橫陳，獨向玄都管領春。
日暖風輕塵撲面，劉郎空老苦吟身。
楊蟾川鐵佛普度會·其一
作者：施樞
朝代：宋

重陰九壘幾曾開，廣布陰功亦異哉。
八景定中朝十極，五雲深處步三台。
烟騰綠字鸞初下，月照黄壇鶴未來。
去地一珠如黍米，天人競湊鬰羅臺。
楊蟾川鐵佛普度會·其二
作者：施樞
朝代：宋

煒燁神光燭素屏，苦魂蒙度語堪聽。
但知實相皆非相，自證無形入有形。
火煉赤鑪超上景，水流華沼蕩寒庭。
功成試問誰能似，元子真人舊典刑。
橫瀆岸邊梅花方開·其一
作者：施樞
朝代：宋

雪染梅花倚道傍，亭亭野水弄幽芳。
東風似賞孤高意，未許飄零一片香。
橫瀆岸邊梅花方開·其三
作者：施樞
朝代：宋

風標夐與萬花殊，可有塵埃染得渠。
把住瓊枝相晤語，只疑身在玉堂居。
橫瀆岸邊梅花方開·其二
作者：施樞
朝代：宋

竹籬茅舍本相安，誰與移根入畫欄。
儘道重簾妨暖日，疎枝却得護春寒。
次蒙齋至日韻
作者：施樞
朝代：宋

試檢清臺曆，黄宮氣已回。
功名難强致，歲月任渠來。
雨逕猶存菊，煙村可問梅。
爲貪吟有伴，到此又徘徊。
正月十四夜
作者：施樞
朝代：宋

覊游偶值上元時，蓮艷燒空照錦溪。
堂上珠簾如水浸，庭前鰲架與山齊。
風傳鼓吹春聲閙，雨遏笙歌夜語低。
自笑蓬窗勤苦士，何當太乙爲燃藜。
水次秋蚊可畏
作者：施樞
朝代：宋

利觜似花鷹，針膚不暫停。
有生何蠢蠢，藏毒在冥冥。
亂舞迷昏水，喧聲接曉汀。
風威秋晚勁，看汝易飄零。
池萍
作者：施樞
朝代：宋

一番雨過一番多，間挾晴風漲綠波。
柳絮吹殘游蹟在，謝池點點是陽和。
泛月夜歸
作者：施樞
朝代：宋

短艇衝寒泛淺沙，滿溪明月浸蘆花。
忽驚遠岸燈光發，籬落蕭疏一兩家。
清夜
作者：施樞
朝代：宋

客身隨取止，一室冷如冰。
景遠吟何託，情疏夢不曾。
雨粘初蘚壁，風謝欲花燈。
豈是無家者，甘爲有髮僧。
湧金門外
作者：施樞
朝代：宋

柳絲舞困起炊烟，羅綺相催欲上船。
貴冶亦知春有夜，煖沙還付白鷗眠。
滄浪
作者：施樞
朝代：宋

長史遺蹤二百年，直教名字到今傳。
渚香細浥蓮須雨，野色輕團竹尾烟。
但得幽情關水石，何須隠迹痼林泉。
客中正有塵纓在，來此清遊亦是緣。
漕闈揭曉後述懷
作者：施樞
朝代：宋

畫眉深淺與時殊，肯向堂前怨舅姑。
自是吾儂多蹇薄，可堪爾汝肆揶揄。
心知不是池中物，眼獨羞看屋上烏。
得喪總爲身外事，不如委命樂樵蘇。
無骨箬
作者：施樞
朝代：宋

功成歸去作飛仙，箬下遺丹不浪傳。
千載豈皆無遇者，要須種植驗前緣。
牆外竹
作者：施樞
朝代：宋

森森新竹亞牆屏，籜解餘斑粉泪零。
幸入詩家窮相眼，可能不爲此君青。
牡丹
作者：施樞
朝代：宋

天然貴格鎮群芳，細雨叢中試寶妝。
肯與亂紅爭國色，甘同柔綠挽春光。
玉闌倚困嬌無力，金鴨沉煙不敢香。
可惜承恩亭北賦，苦無妙語告君王。
玉泉
作者：施樞
朝代：宋

水蹟無增減，從知地有靈。
羣魚潜異窟，一芥納滄溟。
濟隠新留詠，超師舊講經。
聖時調玉燭，龍睡不須醒。
玉蕈
作者：施樞
朝代：宋

幸從腐木出，敢被齒牙和。
真有山林味，難教世俗知。
香痕浮玉葉，生意滿瓊枝。
饕腹何多幸，相酬獨有詩。
玉蝴蝶花
作者：施樞
朝代：宋

芳意深深掩綠苔，粉團香翅自裴回。
多應又怨春歸早，化作飛花滿樹開。
生公講臺
作者：施樞
朝代：宋

千人湊座雨天花，片石雖頑識當家。
萬境俱空非有相，漫留塵跡與人誇。
生朝報恩夜醮
作者：施樞
朝代：宋

絳節翩翩七寶車，謠歌飛上玉皇家。
鶴壇月冷天風靜，開盡碧桃無限花。
用明叟韻併寓山行未成之意
作者：施樞
朝代：宋

久客住蘭亭，心同晉水清。
忘機盟宿鷺，伐木聽雛鶑。
物亦知人意，春寧有世情。
幽尋空作計，一夜雨連明。
用梅溪鏡湖韻
作者：施樞
朝代：宋

畎畝鏡中分，滄波雜斷雲。
向來官裏賜，今屬野人耘。
懷古天難問，貪吟日易曛。
羽衣遺傳本，起誦想餘芬。
用雪坡春色韻
作者：施樞
朝代：宋

纔出城門興便濃，晴光野色兩俱融。
柳方染得三分綠，桃已熏成一半紅。
山湧林巒荒寺隠，湖分港汊小舟通。
相携各自論年事，幾度春風上鬢蓬。
留別詩僧
作者：施樞
朝代：宋

家山方繾綣，客路復西東。
自念依明世，誰令策雋功。
三盃桑落酒，一棹柳花風。
別後詩應好，吟成寄短筒。
留滯
作者：施樞
朝代：宋

何期蹤蹟又遲留，行止於人自不由。
夢境固知空似蟻，生涯却笑拙如鳩。
碧涵一鏡晴天闊，翠湧千峰宿雨收。
從此公餘須杖屨，未應草草度春休。
疏影
作者：施樞
朝代：宋

低枝亞實。望翠陰護曉，幽夢難覓。悽楚霓裳，瓊闕瑤臺，經年暗鎖清逸。春風似怪重門掩，未許入、玉堂吟筆。想壽陽，卻厭新妝，倦抹粉花宮額。還記孤山舊路，未應便負了，波冷蟾白。莫寄相思，惟有寒煙，伴我騷人閒寂。東君須自憐疏影，又何待、山前雪積。好試敲、羯鼓聲催，與約鼎羹訊息。
登應天塔
作者：施樞
朝代：宋

雲級湧青冥，金鰲載寶輪。
地高心自逸，天近足無塵。
圖畫千峰晚，樓臺萬井春。
三生許元度，曾此證前身。
盆梅
作者：施樞
朝代：宋

白玉堂前樹，誰移此地栽。
看教清意足，喚得艷陽回。
舞片疑雲墮，留香待月來。
只應標格好，獨爲歲寒開。
石橋接待·其一
作者：施樞
朝代：宋

當年立雪直齊腰，宗旨流傳到石橋。
風急窗寒燈影遠，疏梅無語夜薌銷。
石橋樓待·其二
作者：施樞
朝代：宋

手筆華嚴梵笈新，更開寶地接迷津。
一聲金磬人初靜，月照空山草自春。
破榴
作者：施樞
朝代：宋

蜂殻盈盈萬顆珠，潤於瑪瑙浸冰壺。
吟心先自清如水，嚼了寒霜骨更臞。
碧桃
作者：施樞
朝代：宋

月浸虛庭夜未央，一枝靜對白雲鄉。
三生自結玄都約，來伴疎梅到玉堂。
祇園寺許詢舊宅有戚公水
作者：施樞
朝代：宋

應天曾建塔，又此結精廬。
釋氏緣何熟，詩人念總疏。
壁荒遺畫水，僧老學醫書。
笑我重來者，經年不定居。
禹廟
作者：施樞
朝代：宋

且要盡清歡，須知一出難。
人因晴後喜，春到水邊寬。
柳長官橋媚，梅飄客袖寒。
荒祠存禹跡，得得又來看。
禹廟
作者：施樞
朝代：宋

衮服嚴常祀，平成萬世功。
圭璋藏道室，弓劍莽幽宮。
石定今猶在，梅梁事莫窮。
幽尋須作計，多恨雨匆匆。
秋夜即事
作者：施樞
朝代：宋

斷雨寒雲過暝窗，落桐葉葉是凄凉。
楚山不入清宵夢，月影蛩聲滿桂薌。
立春
作者：施樞
朝代：宋

彩勝飄春上鬢蓬，倚欄一笑問東風。
青青柳眼梅花面，纔染陽和便不同。
立春
作者：施樞
朝代：宋

雪花風細拂春旗，一色雲邊漏暖曦。
群吏守文行故典，長官書祝致新祠。
土牛底事遭身碎，綵勝隨時把鬢欺。
爭似野人閑可睡，枕邊搔髮自吟詩。
端平除夕
作者：施樞
朝代：宋

宦游來此亦隨緣，過了新冬又餽年。
今夕桃符猶自寫，明朝柏酒讓誰先。
但令世道皆平地，此外身名任老天。
春與詩家如有意，早傳清夢謝池邊。
簷玉鳴
作者：施樞
朝代：宋

嘵窗風細響簷鈴，一曲雲璈枕上聞。
夢斷不知仙路杳，鶴銜松露入青雲。
紹興城隍廟
作者：施樞
朝代：宋

江頭曾夢見，髣髴此山川。
幻說從何證，來游即是緣。
嫗言前世事，我是太湖仙。
神理俱冥漠，清香謾致虔。
綠字韻
作者：施樞
朝代：宋

曉帳香銷閑畫燭，夢回山斷屏風曲。
輕烟細雨客情多，南浦草隨新漲綠。
老僧念佛
作者：施樞
朝代：宋

身世皆空境，知空自不悲。
何須臨暮日，逐急念阿彌。
裴相安心際，維摩懺罪時。
同歸無有地，明月在秋池。
聞寺中曉鼓
作者：施樞
朝代：宋

靈鼉一鼓振潮音，征夢迢遥枕畔聞。
語斷頻伽天正曉，松風吹散滿山雲。
聞西山訃音
作者：施樞
朝代：宋

奪到斯人處，天心亦杳冥。
嘉謀猶未罄，直道信無靈。
四海方思雨，中營忽隕星。
群賢知孰附，客泪欲飄零。
聞雁
作者：施樞
朝代：宋

飛盡沙田到水鄉，年年來往爲誰忙。
只貪月夜蘆花宿，不是將身傍稻粱。
聞鶴
作者：施樞
朝代：宋

誰家嘹唳九臯聲，客夢初回曉帳清。
華表不知仙路遠，剛隨寒角轉殘更。
至日謁廟吳山見日初出
作者：施樞
朝代：宋

曦龍浴海上扶桑，雲表輝芒燭萬方。
史觀繽紛書瑞色，禁城奕燁鎖祥光。
從知繡線添紅影，獨喜丹心向太陽。
節裏官閑無一事，諦觀易道靜焚香。
芍藥·其一
作者：施樞
朝代：宋

雖殊桃李競年芳，色相惟應付夢鄉。
綸閣曾看金縷艷，蘂宮初試玉樓妝。
露凝深淺烟中淚，日汎溫柔雨後香。
幸蜀歸來花正好，可憐不忍看嬪嬙。
芍藥·其二
作者：施樞
朝代：宋

天女霜刀剪亦難，露紅烟紫碧闌干。
步摇衣袂飄霞珮，鈿合釵梁間寶冠。
枝上任他無力笑，燈前還作有情看。
采根若可蘇民病，始信無經載牡丹。
苦雨
作者：施樞
朝代：宋

何期一雨成三日，約客行山竟未能。
春到分時陰不解，夜當深處氣猶凝。
簷低捲箔看飄灑，礎潤添香散鬰蒸。
想見故園梅落盡，和羹消息又堪憑。
菊潭賦小窗睡香次韻
作者：施樞
朝代：宋

兀兀蒲團萬慮除，定回寒月滿康廬。
幽香自有禪心會，春不相知亦任渠。
落梅
作者：施樞
朝代：宋

粉香銷盡骨猶清，望斷瑶臺轉有情。
便是百花無此分，看看事業到和羹。
蕭山望城中遺漏
作者：施樞
朝代：宋

見說天文變，頻占太史臺。
但云星犯月，不料火爲災。
盡夜看烟滅，逢人問訊來。
丹心勤戀闕，東鄉極裴回。
蠟梅送東畎先生併寓探梅之意
作者：施樞
朝代：宋

澤國寒深未見梅，東風何日到南枝。
玉堂應有新消息，恐是人間未得知。
西天目
作者：施樞
朝代：宋

苕水之源出此山，地如邾魯始躋攀。
三池浚澤高岡上，一勺爲霖反掌間。
著脚不知蒼漢近，無心直共白雲閑。
何時結屋枕泉玉，滌盡塵根學大還。
西河柳
作者：施樞
朝代：宋

一把輕絲拂地垂，柔梢淺淺抹燕脂。
絮花吹盡枝方長，却恨春風未得知。
西興寄呈東畎先生
作者：施樞
朝代：宋

生平未始識東州，不謂招邀得漫遊。
南鎮門前秦望曉，西興浦口浙江秋。
風搏怒氣潮初落，山湧青冥雨乍收。
豈爲登臨重回首，使星只在五雲頭。
覺苑寺
作者：施樞
朝代：宋

此是詞人宅，名因後世傳。
驛中存廢井，橋下駐歸舡。
一夢空塵蹟，千年尚福田。
筆靈應賸馥，試爲酌清泉。
覽鏡
作者：施樞
朝代：宋

心到無營本倦游，何期身又客王州。
匣藏青鏡閑情薄，衣染紅塵滿面羞。
風月幾曾於我少，波濤半是爲人憂。
故山幸自堪耕釣，不必生涯足是休。
讀真西山奏疏
作者：施樞
朝代：宋

戎狄從來不可憑，誰令漢祖議和親。
連衡休易從游說，厝火當憂卧積薪。
黯在淮南謀自寢，亮亡司馬志方伸。
本强始見遐衝折，信是經綸直要人。
賡庾使和毛君玉送墨梅韻
作者：施樞
朝代：宋

東風吹上歲寒枝，筆下工夫頗涉奇。
此操直應同晚節，有香亦合伴冰姿。
淡於淺水籠蟾夜，清似疏籬壓雪時。
春在小窗橫幅裏，調羹深意許誰知。
贈湖邊柳
作者：施樞
朝代：宋

亂撒鵝黄拂曉晴，天涯多少故人情。
遊舡空逐輕陰轉，半屬春風半屬鶑。
跨水道間
作者：施樞
朝代：宋

店舍總迢遥，山深轉寂寥。
看鷗臨遠水，下馬過危橋。
晴雪林間少，春風野外饒。
此行爲王事，旅食任蕭條。
輪差祝聖所拈香·其一
作者：施樞
朝代：宋

瓣薌來謁玉晨宮，月在觚稜絳闕東。
轉向御街西畔過，朝天萬馬正匆匆。
輪差祝聖所拈香·其二
作者：施樞
朝代：宋

幾度來游幾賦詩，又因將命到靈芝。
三呼祝了君王壽，偷眼湖光立片時。
送同幕劉正父召試
作者：施樞
朝代：宋

合是冰壺寘露寒，果然筆札對金鑾。
雖云經世談何易，謾道憂時事轉難。
正氣必能回壞證，中流當與障狂瀾。
熟知議論平如砥，且把清規作樣看。
送妻叔歸括
作者：施樞
朝代：宋

此身元是客，還作送行詩。
笑語如今度，綢繆似舊時。
買舡春載酒，剪燭夜枰棋。
烟雨樓前景，圖來慰所思。
送春
作者：施樞
朝代：宋

相逢九十日，彼此惜芳期。
折柳停閑騎，嚼花吟好詩。
經年行遠別，對景起深思。
日落不知處，四山啼子規。
送東浦張應發歸永嘉
作者：施樞
朝代：宋

客裏偶相逢，襟懷亦偶同。
對梅吟夜月，折柳問春風。
子勿言浮梗，余方笑轉蓬。
歸程經雁蕩，得句附郵筒。
送黄溱遊金陵
作者：施樞
朝代：宋

六朝多舊事，誰與問江山。
我亦身重到，材疏語竟慳。
燕歸秋巷靜，鷺去晚洲閑。
健筆無輕賦，前賢轍可攀。
通真觀·其一
作者：施樞
朝代：宋

不到凝安二十年，丹青一幅尚依然。
青牛已去仙蹤遠，却有山禽下玉田。
通真觀·其二
作者：施樞
朝代：宋

桃源事已成荒幻，那更形容學避秦。
欲訪舊蹤無處覓，滿山花落不知春。
道間
作者：施樞
朝代：宋

一溪新綠漲晴沙，傍岸疏籬八九家。
桑葉又抽麻正長，綠陰深處響繰車。
道間見桃李花
作者：施樞
朝代：宋

東風到處競繁華，不問窮簷與大家。
垂柳絲中深院宇，隔廧時有出來花。
酬山月江與投贈
作者：施樞
朝代：宋

帝里風光好，隨緣適宦情。
却居城郭外，不雜市廛聲。
水國霜天冷，梅庭夜月清。
正慚無雅韻，敢說到詩名。
酬瓜疇趙鑪夫投贈
作者：施樞
朝代：宋

謀生百拙世無如，贏得心清剩讀書。
薄宦喜從京國路，閑身還似野人居。
濟川事業歸商傅，獻賦聲名羨子虛。
歲晚且留梅作伴，吟邊月冷一枝疏。
鏡湖一曲
作者：施樞
朝代：宋

天與平湖老賀郎，春波依舊染晴光。
可憐千載風流意，付與租符曉夕忙。
開爐次夕以不禁離抱來訪宏菴挑燈細語漏促忘歸即事有賦時黄澹翁在焉
作者：施樞
朝代：宋

客裏情懷不自如，夜深來訪子雲居。
挑燈細按新翻曲，拂案同看舊架書。
梧葉敲風蛩砌冷，菊香銷雨鶴庭虛。
相逢且與開眉笑，莫遣吟邊酒琖疏。
閨思
作者：施樞
朝代：宋

簾底臨鸞惜歲華，鬢雲慵掠寶釵斜。
落梅香斷無消息，一樹春風屬杏花。
雙路
作者：施樞
朝代：宋

王命驅馳不敢輕，文書要覈去來情。
青山步步生幽意，碧澗悠悠趁遠程。
春淺禽聲猶自小，泥酥馬蹟正宜晴。
地名見說名雙路，便舍崎嶇就坦平。
雨中用雪坡韻
作者：施樞
朝代：宋

無計酬春獨有詩，倚欄終日候晴暉。
東風漸屬新桃李，簾幕深深燕子飛。
雨吟
作者：施樞
朝代：宋

園林綠盡合清和，猶有餘寒在薄羅。
幾縷情風春別柳，一庭苦雨夜鳴莎。
人於生處窮通定，事到難時感悟多。
水上浮漚頻起滅，看來物理總由他。
雨後道間見紅梅
作者：施樞
朝代：宋

玄都境界玉堂身，輕裊湘裙步曉陰。
昨夜雨肥添酒暈，紅情染得十分深。
雪
作者：施樞
朝代：宋

只消頃刻便漫漫，人亦求窺造化難。
柳外情知非絮落，梅邊誤作有花看。
朱門合席持杯煖，紫塞分屯坐甲寒。
慨想英雄當此際，肯分事業與袁安。
雪坡以雨阻山行有詩因亦次韻
作者：施樞
朝代：宋

爲欲看山助眼明，頻占鵲喜報新晴。
春光已過三之一，塵世難逢四者并。
詩酒深情殊未適，肴蔬薄具亦頻更。
終來不似西湖好，晴雨皆堪傍柳行。
雪晴
作者：施樞
朝代：宋

送臘終宵舞，知春破曉晴。
燒痕隨草長，霽色映梅清。
溜滴簷簪折，冰開沼鏡明。
夜窗如對月，還又憶輕盈。
雲根石
作者：施樞
朝代：宋

溶溶聚散霎時間，豈有根株在世凡。
料是從龍歸洞穴，故應化作此巉巖。
雷崖屋
作者：施樞
朝代：宋

不徒卓屋在巖阿，前後丹成亦已多。
三十餘年勤累行，幾時跨鶴上空歌。
霸國祠
作者：施樞
朝代：宋

瓶笙驚晝睡，此意有誰知。
蛙井成何事，鴻圖豈易窺。
一身雖戮辱，萬姓免瘡痍。
茅土今何在，惟存霸國祠。
題朝陽洞中
作者：施樞
朝代：宋

一吸龍泉萬慮清，更尋古洞入柴荆。
桃花落盡春無路，獨許騎鸞上玉京。
題桃源圖
作者：施樞
朝代：宋

山中與世不相關，鷄犬桑麻盡日閑。
傍水桃花春爛熳，誤傳消息到人間。
題至道宮雲巢軒
作者：施樞
朝代：宋

碧霄路底作生涯，雲亦何曾定有家。
月印天池心宇浄，水鳴環珮出松花。
題鶴林丈室用俞紫薇韻
作者：施樞
朝代：宋

物我相忘付八還，偶來瓊舘扣霞關。
玉峯自有三生約，塵世真同一夢間。
華表風清丹頂去，緱山月冷碧笙閑。
當知象外機無息，肯羨黄金繫九環。
題龍首圖
作者：施樞
朝代：宋

變化成來體勢高，坐令幽思起雲濤。
春雷一鼓驚頭角，碧海風輕衮絳桃。
風雨
作者：施樞
朝代：宋

入夏惟憂旱，秋來却浸霪。
風聲連海響，山氣與雲深。
望歲丹心切，憂時白髮侵。
旅中無別事，隠几自長吟。
飛玉亭
作者：施樞
朝代：宋

素練飛來衮雪毬，滿懷風露不勝秋。
翠蛟已是天然景，今日還當避一頭。
馬上
作者：施樞
朝代：宋

只爲溪山有宿盟，兩旬兩度此經行。
馬嘶險逕霜蹄滑，鷗舞平沙雪羽輕。
豪氣不從塵外減，新詩偏向道間成。
梅花似有相迎意，野水籬邊數蘂明。
高園·其一
作者：施樞
朝代：宋

入門雖較小，中却是壺天。
委曲松篁逕，清新錦繡篇。
蟠胸有丘壑，隨處是林泉。
更讀鰲峯句，風流似謫仙。
高園·其二
作者：施樞
朝代：宋

扁名俱不俗，難得此規模。
一鏡荷香冷，四圍花逕蕪。
沼寬魚自樂，竹靜鶴同孤。
倣盡東州景，何須作畫圖。
鰻井
作者：施樞
朝代：宋

人言此井有靈源，潮落潮生透海門。
陵谷未須窮變易，朱廧裏是濮王園。
龍瑞宮側訪仙姑不值
作者：施樞
朝代：宋

輕紅片片落桃花，劉阮空迎紫鳳車。
石洞有天元不閉，何須流水覓胡麻。
龜溪市橋見月
作者：施樞
朝代：宋

樓臺疊翠繞清溪，淺澹雲邊月一眉。
行到市聲相接處，傍橋燈火未多時。
夜蛾儿
作者：施清臣
朝代：宋

碧服银鬚粉扑衣，又随雪柳趁灯辉。
怕寒还恋南华梦，凝伫钗头未肯飞。
夜蛾兒
作者：施清臣
朝代：宋

碧服銀鬚粉撲衣，又隨雪柳趁燈輝。
怕寒還戀南華夢，凝佇釵頭未肯飛。
湖景
作者：施清臣
朝代：宋

一曲新腔紫玉箫，护晴檐幕窣兰桡。柳迷远近花张锦，小泊危红第六桥。
湖景
作者：施清臣
朝代：宋

一曲新腔紫玉箫，护晴檐幙窣兰桡。
柳迷远近花张锦，小泊危红第六桥。
湖景
作者：施清臣
朝代：宋

一曲新腔紫玉簫，護晴簷幙窣蘭橈。
柳迷遠近花張錦，小泊危紅第六橋。
牵牛花
作者：施清臣
朝代：宋

一泓天水染朱衣，生怕红埃透日飞。
急整离离苍玉佩，晓云光裏渡河归。
牽牛花
作者：施清臣
朝代：宋

一泓天水染朱衣，生怕紅埃透日飛。
急整離離蒼玉佩，曉雲光裏渡河歸。
緋桃
作者：施清臣
朝代：宋

衣裁緗纈態纖穠，猶在瑶池半醉中。
嫌近清明時節冷，趁渠新火一番紅。
绯桃
作者：施清臣
朝代：宋

衣裁缃缬态纤秾，犹在瑶池半醉中。
嫌近清明时节冷，趁渠新火一番红。
詩二首·其二
作者：施清臣
朝代：宋

一蓑一笠一孤舟，萬里江山獨自遊。
有人問我紅塵事，笑入蘆花不點頭。
诗二首·其二
作者：施清臣
朝代：宋
体裁：七言绝句

一蓑一笠一孤舟，万里江山独自游。有人问我红尘事，笑入芦花不点头。
桂枝香
作者：施翠岩
朝代：宋

西凤满目。渐院落悄清，愁近银烛。多少虫书堕翠，又随波縠。姮娥半露扶疏影，向虚檐、似知幽独。浦鸿声断，枝乌漏永，芳梦难续。
记旧日、离亭细嘱。早归趁香边，频泛酝酝。谁遣而今，对景黛娥双蹙。玉鞭但共秋光远，漫空怜、如许金粟。露零襟冷，萧萧更兼，数竿修竹。
桂枝香·西风满目
作者：施翠岩
朝代：宋
体裁：词

西风满目。渐院落悄清，愁近银烛。多少虫书堕翠，又随波縠。姮娥半露扶疏影，向虚檐、似知幽独。浦鸿声断，枝乌漏永，芳梦难续。记旧日、离亭细嘱。早归趁香边，频泛醽醁。谁遣而今，对景黛娥双蹙。玉鞭但共秋光远，漫空怜、如许金粟。露零襟冷，萧萧更兼，数竿修竹。
沁园春·夜登白鹭亭
作者：施翠岩
朝代：宋

披紫菟裘，上白鹭亭，看吹洞箫。望长庚鲸过，江横素练，回仙鹤度，月在青霄。依约淮山，清冷风露，如到瀛洲听海涛。浮图近，更玉铃金铎，初奏琅璈。人间梦境寥寥。问故国繁华能几朝。有千年枯井，龙沉凤怨，数丘黄壤，兔走猿嗥。莫问荣华，不如归去。短棹孤篷乘夜潮。翠岩下，耕白云二顷，胜种仙苗。
沁园春·披紫菟裘
作者：施翠岩
朝代：宋
体裁：词

披紫菟裘，上白鹭亭，看吹洞箫。
望长江庚鲸过，江横素练，回仙鹤度，月在青霄。
依约淮山，清冷风露，如到瀛洲听海涛。
浮图近，更玉铃金铎，初奏琅玕。
人间梦境廖廖。
问故国繁华能几朝。
有千年枯井，龙沉凤怨，数邱黄壤，兔走猿嗥。
莫问荣华，不如归去。
短棹孤篷乘夜潮。
翠岩下，耕白云二顷，胜种仙苗。
沁园春（夜登白鹭亭）
作者：施翠岩
朝代：宋

披紫菟裘，上白鹭亭，看吹洞箫。望长庚鲸过，江横素练，回仙鹤度，月在青霄。依约淮山，清准冷风露，如到瀛洲听海涛。浮图近，更玉铃金铎，初奏琅璈。
人间梦境寥寥。部故国繁华能几朝。有千年枯井，龙沈凤怨，数邱黄壤，兔走猿嗥。莫问荣华，不如归去，短棹孤篷乘夜潮。翠岩下，耕白云二顷，胜种仙苗。
桂枝香
作者：施翠巖
朝代：宋

西風滿目。漸院落悄清，愁近銀燭。多少蟲書墮翠，又隨波縠。姮娥半露扶疏影，向虛簷、似知幽獨。浦鴻聲斷，枝烏漏永，芳夢難續。記舊日、離亭細囑。早歸趁香邊，頻泛醽醁。誰遣而今，對景黛娥雙蹙。玉鞭但共秋光遠，漫空憐、如許金粟。露零襟冷，蕭蕭更兼，數竿修竹。
卜算子·赠乐婉，杭妓
作者：施酒监
朝代：宋
体裁：词

相逢情便深，恨不相逢早。识尽千千万万人，终不似、伊家好。别你登长道。转更添烦恼。楼外朱楼独倚阑，满目围芳草。
卜算子
作者：施酒監
朝代：宋

相逢情便深，恨不相逢早。識盡千千萬萬人，終不似、伊家好。別你登長道。轉更添煩惱。樓外朱樓獨倚闌，滿目圍芳草。
江城子·和
作者：无何有翁
朝代：宋

小年底死踏槐忙。叹蝉声，早斜阳。今夕何年，白骨照沙场。天上人间都是梦，石中火，镬中汤。人如今且免秀才康。驰大马，试长枪。说与儿门，书里有膏粱。万万古来同一月，斫不尽、广寒香。
江城子·小年底死路槐忙
作者：无何有翁
朝代：宋
体裁：词

小年底死路槐忙。
叹蝉声，早斜阳。
今夕何年，白骨照沙场。
天上人间都是梦，石中火，镬中汤。
人如今且免秀才康。
驰大马，试长枪。
说与儿门，书里有膏粱。
万万古来同一月，斫不尽、广寒香。
江城子（和）
作者：无何有翁
朝代：宋

小年底死踏槐忙。叹蝉声，早斜阳。今夕何年，白骨照沙场。天上人间都是梦，石中火，镬中汤。人如今且免秀，误才康。驰大马，试长枪。说与儿门，书里有膏梁。万万古来同一月，斫不尽、广寒香。
永安驿题柱
作者：无名女子
朝代：宋
体裁：五言绝句

无人解妾心，日夜长如醉。妾不是琼奴，意与琼奴会。
句
作者：无名妇人
朝代：宋

蚌胎光透壳，犀角晕盈尖。
句
作者：无名妇人
朝代：宋

蚌胎光透殻，犀角晕盈尖。
一丛花·晓来寒露滴疏桐
作者：无名氏
朝代：宋
体裁：词

晓来寒露滴疏桐。
一剪梅
作者：无名氏
朝代：宋
体裁：词

恨入椒盘暖未拈。春葱微蘸，谁是纤纤。别来愁夜不胜长，明日从教一线添。夜久寒深睡未忺。旧愁新恨，占断眉尖。一钩斜月却知人。直到天明，不下疏帘。
一剪梅
作者：无名氏
朝代：宋
体裁：词

漠漠春阴酒半酣。风透春衫，雨透春衫。人家蚕事欲眠三，桑满筐篮，柘满筐篮。先自离怀百不堪。樯燕呢喃，梁燕呢喃。篝灯强把锦书看，人在江南，心在江南。
一剪梅·贺生孙
作者：无名氏
朝代：宋
体裁：词

太华峰头□□莲。闻十丈，藕大如船。晓来佳气蔼飞烟。彩戏盈门。弧矢盈门。共把长生酒一樽。殷勤祝愿，耳畔低言。从今流庆更源源。子既生孙。孙又生孙。
一斛珠·寒冰初泮
作者：无名氏
朝代：宋
体裁：词

寒冰初泮。岭头一朵香苞绽。菡萏如画真堪羡。休逞随风、柳絮垂金线。月宫每嫖开较晓。寿阳又喜匀妆面。更闻何处鸣羌管。一曲一声、惹起神撩乱。
一翦梅·恨入椒觞暖未拈
作者：无名氏
朝代：宋
体裁：词

恨入椒觞暖未拈。春葱微蘸，谁是纤纤。别来愁夜不胜长，明日从教一线添。夜久寒深睡未忺。旧愁新恨，占断眉尖。一钩斜月却知人。直到天明，不下疏帘。
一翦梅·漠漠春阴酒半酣
作者：无名氏
朝代：宋
体裁：词

漠漠春阴酒半酣。
风透春衫。
雨透春衫。
人家蚕事欲眠三。
桑满筐篮。
柘满筐篮。
先自离怀百不堪。
樯燕呢喃。
梁燕呢喃。
篝灯强把锦书看。
人在江南。
心在江南。
一萼红·断云漏日
作者：无名氏
朝代：宋
体裁：词

断云漏日，青阳布，渐入融和天气。糁缀夭桃，金绽垂杨，妆点亭台佳致。晓露染、风裁雨晕，是牡丹、偏称化工美。向此际会，未教一萼，红开鲜蕊。迤逦。渐成春意。放秀色妖艳，天真难比。粉惹蝶翅，香上蜂须，忍把芳心萦碎。争似便，移归深院，将绿盖青帏护风日。恁时节，占断与、偎红倚翠。
一落索·倚楼一霎酒旗风
作者：无名氏
朝代：宋
体裁：词

倚楼一霎酒旗风。
一落索·腊后东风微透
作者：无名氏
朝代：宋
体裁：词

腊后东风微透。越梅时候。一枝芳信到江南，来报先春秀。宿醉频拈轻嗅。堪醒残酒。笛声容易莫相催，留待纤纤手。
七娘子
作者：无名氏
朝代：宋

清香浮动到黄昏，向水边、疏影梅开尽。溪畔清蕊，有如浅杏。一枝喜得东君信。风吹只怕霜侵损。更新来、插向多情鬓。寿阳妆鉴，雪肌玉莹。岭头别后微添粉。
七娘子·暖律未回春时候
作者：无名氏
朝代：宋
体裁：词

暖律未回春时候。向旧根、腊底红先透。玉有冷香，粉无纤垢。更饶雪里还清瘦。琳宫拟诏风流守。任折来、深醮金杯酒。欲赏一枝，樽前为寿。愿公归作调羹手。
七娘子·清香浮动到黄昏
作者：无名氏
朝代：宋
体裁：词

清香浮动到黄昏，向水边、疏影梅开尽。
溪边畔，轻蕊，有如浅杏。
一枝喜得东君信。
风吹只怕霜侵损。
更新来、插向多情鬓。
寿阳妆鉴，雪肌玉莹。
岭头别后微添粉。
万年欢
作者：无名氏
朝代：宋

北陆风回，顿园林凋尽，庭院岑寂。潇洒寒梅，偷报艳阳消息。素澹英姿粹质。天赋与、出伦标格。一枝向、雪里初开，纤说清香寻得。神仙乍离姑射。更琼妆翠佩，冰莹肌骨。仿佛华清浴罢，懒匀脂泽。陇上休轰怨笛。且留取、累累成实。终须待、金鼎调羹，偏与群芳春色。天气严凝，乍寒梅数枝，岭上开拆。傅粉凝脂，疑是素娥妆饰。先报阳和信息。更雪月、交光一色。因追念，往日欢游，共君携手同摘。别来又经岁隔。奈高楼梦断，无计寻觅。冷艳寒容，啼雨恨烟愁湿。似向人前泪滴。怎不使、伊家思忆。惟只恐，寂寞空枝，又随昨夜羌笛。
万年欢 寿侍郎 十一月二十
作者：无名氏
朝代：宋
体裁：词

律应黄钟，蓂飞六荚，今朝是、嵩岳生申。似山堂里，氤氲瑞气先春。笙歌度曲，依然在、紫府黄庭。拥出癯仙冰玉洁，梅花个样精神。堪羡处，行藏信道，出处无心。莫把闲中日月，替了调元公案，袖手经纶。黄扉虚左，休顾平泉花石盟。好看来年八帙，渭川叟、故事重新。寿星与、三台齐色，政地拜生辰。
万年欢·仁寿夫人生日
作者：无名氏
朝代：宋
体裁：词

日暖霜融，画戟门开，锦筵欲振梁尘。正是慈闱熙熙，庆诞佳辰。象服鱼轩粲烂，喜高年、福禄长新。承颜处，朱紫满堂，华胄诜诜。家声未论王谢，有禁中颇牧，江左机云。雁序鸳行，雍容高步金门。更有子孙侍列，拥阶庭、玉洁兰薰。持芳醑、满酌瑶觞，意祝遐寿千春。
万年欢·其一
作者：无名氏
朝代：宋
体裁：词

北陆风回，顿园林凋尽，庭院岑寂。潇洒寒梅，偷报艳阳消息。素澹英姿粹质。天赋与、出伦标格。一枝向、雪里初开，见说清香寻得。神仙乍离姑射。更琼妆翠佩，冰莹肌骨。髣髴华清浴罢，懒匀脂泽。陇上休轰怨笛。且留取、累累成实。终须待、金鼎调羹，偏与群芳春色。
万年欢·北陆风回
作者：无名氏
朝代：宋
体裁：词

北陆风回，顿园林凋尽，庭院岑寂。潇洒寒梅，偷报艳阳消息。素澹英姿粹质。天赋与、出伦标格。一枝向、雪里初开，纤说清香寻得。神仙乍离姑射。更琼妆翠佩，冰莹肌骨。仿佛华清浴罢，懒匀脂泽。陇上休轰怨笛。且留取、累累成实。终须待、金鼎调羹，偏与群芳春色。
万年欢·天气严凝
作者：无名氏
朝代：宋
体裁：词

天气严凝，乍寒梅数枝，岭上开拆。傅粉凝脂，疑是素娥妆饰。先报阳和信息。更雪月、交光一色。因追念，往日欢游，共君携手同摘。别来又经岁隔。奈高楼梦断，无计寻觅。冷艳寒容，啼雨恨烟愁湿。似向人前泪滴。怎不使、伊家思忆。惟只恐，寂寞空枝，又随昨夜羌笛。
万年欢·寿太守
作者：无名氏
朝代：宋
体裁：词

南极星明，问笙歌弦管，今是何夕。竹马儿童，尽道使君生日。又见蟠桃结实。是谁向、珠宫偷得。炉烟袅，惟愿年年，使君常驻熊轼。那知宦游似客。任双旌五马，飘转南北。细柳甘棠，都是使君亲植。见说吾皇仄席。恐非晚、归朝宣直。功成了，却隐东山，算惟龟鹤相识。
万年欢·律应黄锺
作者：无名氏
朝代：宋
体裁：词

律应黄锺，蓂飞六荚，今朝是、嵩岳生申。
似山堂里，氤氲瑞气先春。
笙歌度曲，依然在、紫府黄庭。
拥出癯仙冰玉洁，梅花个样精神。
堪羡处，行藏信道，出处无心。
莫把闲中日月，替了调元公案，袖手经纶。
黄扉虚左，休顾平泉花石盟。
好看来年八帙，渭川叟、故事重新。
寿星与、三台齐色，政地拜生辰。
万年欢·日暖霜融
作者：无名氏
朝代：宋

日暖霜融，画戟门开，锦筵欲振梁尘。
正是慈闱熙熙，庆诞佳辰。
象服鱼轩粲烂，喜高年、福禄长新。
承颜处，朱紫满堂，华胄诜诜。
家声未论王谢，有禁中颇牧，江左机云。
雁序鸳行，雍容高步金门。
更有子孙侍列，拥阶庭、玉洁兰熏。
持芳醑、满酌瑶觞，意祝遐寿千春。
万年欢慢/万年欢
作者：无名氏
朝代：宋

禁籞初晴，见万年枝上，巧啭莺声。藻殿连云，萍曦高照檐楹。好是帘开丽景，袅金炉、香暖烟轻。传呼道、天跸来临，两行拱引簪缨。看看筵敞三清。洞宝玉杯中，满酌犀觥。烂熳芳葩，斜簪庆快春情。更有箫韶九奏，簇鱼龙、百戏俱呈。吾皇愿、永保洪图，四方长乐升平。当今圣主，理化感四塞，永减狼烟。太平朝野无征战，国内晏然。风调雨顺歌声喧。箫韶韵，九奏钧天。愿王永寿，比南山、更奏延年。婥妁要肢轻婀娜。学内样、深深梳果。如五凤双鸾相对舞，随腰带、乍游琐。莺幕、满头花，见绿杨摸蔌。金阶献，一庭细管繁弦里，谁把ㄉ抛过。舞鸾双翥，香兽低。散瑞景烟微。投袂翩翩，趁拍迟迟。按曲度瑶池。曲遍新声，敛绣衣跪。彩袖高捧琼卮。指月中丹桂。春难老，祝仙寿维祺。
万年欢慢/万年欢·其一
作者：无名氏
朝代：宋
体裁：词

禁籞初晴，见万年枝上，巧啭莺声。藻殿连云，萍曦高照檐楹。好是帘开丽景，袅金炉、香暖烟轻。传呼道、天跸来临，两行拱引簪缨。看看筵敞三清。洞宝玉杯中，满酌犀觥。烂漫芳葩，斜簪庆快春情。更有箫韶九奏，簇鱼龙、百戏俱呈。吾皇愿、永保洪图，四方长乐升平。
万年欢慢/万年欢·其一
作者：无名氏
朝代：宋

禁籞初晴，见万年枝上，巧啭莺声。藻殿连云，萍曦高照檐楹。好是帘开丽景，袅金炉、香暖烟轻。传呼道、天跸来临，两行拱引簪缨。看看筵敞三清。洞宝玉杯中，满酌犀觥。烂熳芳葩，斜簪庆快春情。更有箫韶九奏，簇鱼龙、百戏俱呈。吾皇愿、永保洪图，四方长乐升平。
万年欢慢/万年欢·其三
作者：无名氏
朝代：宋

婥妁要肢轻婀娜。学内样、深深梳果。如五凤双鸾相对舞，随腰带、乍游琐。莺幕、满头花，见绿杨摸蔌。金阶献，一庭细管繁弦里，谁把ㄉ抛过。
万年欢慢/万年欢·其四
作者：无名氏
朝代：宋

舞鸾双翥，香兽低。散瑞景烟微。投袂翩翩，趁拍迟迟。按曲度瑶池。曲遍新声，敛绣衣跪。彩袖高捧琼卮。指月中丹桂。春难老，祝仙寿维祺。
万年欢慢·万年欢·婥妁要肢轻婀娜
作者：无名氏
朝代：宋
体裁：词

婥妁要肢轻婀娜。
学内样、深深梳果。
如五凤双鸾相对舞，随腰带、乍游琐。
莺幕、满头花，见绿杨摸蔌。
金阶献，一庭细管繁弦里，谁把ㄉ抛过。
舞鸾双翥，香兽低。
散瑞景烟微。
投袂翩翩，趁拍迟迟。
按曲度瑶池。
曲遍新声，敛绣衣跪。
彩袖高捧琼卮。
指月中丹桂。
春难老，祝仙寿维祺。
万年欢慢·万年欢·当今圣主
作者：无名氏
朝代：宋
体裁：词

当今圣主，理化感四塞，永减狼烟。太平朝野无征战，国内晏然。风调雨顺歌声喧。箫韶韵，九奏钧天。愿王永寿，比南山、更奏延年。
万年欢慢·万年欢·禁篽初晴
作者：无名氏
朝代：宋
体裁：词

禁篽初晴，见万年枝上，工啭莺声。
藻殿连云，萍曦高照檐楹。
好是帘开丽景，袅金炉、香暖烟轻。
传呼道、天跸来临，两行拱引簪缨。
看看筵敞三清。
洞宝玉杯中，满酌犀觥。
烂熳芳葩，斜簪庆快春情。
更有箫韶九奏，簇鱼龙、百戏俱呈。
吾皇愿、永保洪图，四方长乐升平。
三鸦镇题壁
作者：无名氏
朝代：宋

二年憔悴在三鸦，无米无钱怎养家。
每日两餐唯是藕，看看口裏出莲花。
三鸦镇题壁
作者：无名氏
朝代：宋

二年憔悴在三鸦，无米无钱怎养家。每日两餐唯是藕，看看口里出莲花。
上太师公相生辰诗十首·其一〇
作者：无名氏
朝代：宋

手扶日月补圜穹，锡第庸旌再造功。
乐奏钧天迎骑拥，诗歌湛露晏堂丰。
属车临幸龙颜喜，拔宅飞升帝眷隆。
燕雀非惟依託计，华夷亿万頼帡幪。
上太师公相生辰诗十首·其七
作者：无名氏
朝代：宋

偃伯灵台涤翳昏，太平有象更何言。
百神禋祀承天贶，万里调元识定尊。
復见汉仪难并举，请观周乐足同论。
秉钧当轴诚知体，坐使先生道满门。
上太师公相生辰诗十首·其三
作者：无名氏
朝代：宋

扬眉吐气快生风，万里归来虎帐中。
竭节任公营大计，解纷排难激丹衷。
只凭忠信行蛮貊，遂使声名等岱崧。
一德一心天所佑，定知福寿享无穷。
上太师公相生辰诗十首·其九
作者：无名氏
朝代：宋

勤劳王室见周公，报赐宜膺曲阜封。
兆见维秦符佐命，祥开有魏庆畴庸。
申加井赋恩方洽，倍衍圭腴赏正浓。
一德君臣千载遇，九州四海仰云龙。
上太师公相生辰诗十首·其二
作者：无名氏
朝代：宋

运钟百六扰神州，国祚当时剧赘旒。
独藉奇材支大厦，允资巨力障横流。
啸呼左袒安刘氏，指顾南冠絷楚囚。
整顿干坤康济了，千龄翊宋永同休。
上太师公相生辰诗十首·其八
作者：无名氏
朝代：宋

骑𡏖蒙蒙一洗空，恢崇儒馆阐文风。
正当世祖投戈际，远迈元和沸鼎中。
坐使车书同万里，行看冠盖袭诸戎。
我公勋业追王佐，岂比区区颂泮宫。
上太师公相生辰诗十首·其六
作者：无名氏
朝代：宋

跋扈骄矜势纠纷，兵威不戢定将焚。
权归宥密消兵衅，力埽欃枪息祲氛。
鸿剑将军休画策，捧觞都护罢论勋。
四方廊廊无余事，咸仰伊周辅圣君。
上太师公相生辰诗十首·其四
作者：无名氏
朝代：宋

交欢邻国独推诚，不顾流言断必行。
直欲生灵跻寿域，聊将干舞解平城。
坐扶国祚齐箕翼，立挽天河洗甲兵。
和议一成夷夏福，苍生击壤咏昇平。
上阳春/蓦山溪·寿邹魁侄十一月廿八
作者：无名氏
朝代：宋

疏梅点白，漏泄先春信。律欲变黄钟，但两日、一阳月尽。龙头望族，挺挺振家声，窗下业，月中枝，雁塔书名姓。琴堂拟步，早发梅仙轫。台阁待风生，想咫尺、天颜已近。壮行未老，便作黑头公，还未定，祝千春，看子孙昌盛。
上阳春·蓦山溪·两日梅开
作者：无名氏
朝代：宋
体裁：词

两日梅开，先占阳春小。鸾凤偶雁行，飞舞画堂交绕。称觞盛旦，二老同年少。夫劝妇，弟酬兄，四喜人希有。灵椿萱草，青翠俱长久。棠棣戏斑斓，对立齐上长生酒。有亲有序，慈孝兼恭友。登科日，未老时，共享南山寿。
上阳春·蓦山溪·疏梅点白
作者：无名氏
朝代：宋
体裁：词

疏梅点白，漏泄先春信。律欲变黄锺，但两日、一阳月尽。龙头望族，挺挺振家声，窗下业，月中枝，雁塔书名姓。琴堂拟步，早发梅仙轫。台阁待风生，想咫尺、天颜已近。壮行未老，便作黑头公，还未定，祝千春，看子孙昌盛。
东坡引·寿余倅
作者：无名氏
朝代：宋
体裁：词

人物伊周样。清政龚黄状。平分风月双溪上。红颜方少壮。红颜方少壮。生贤令节，满觞摇漾。红袖舞，青蛾唱。我来祝寿无他望。相门重拜相。相门重拜相。
东风第一枝
作者：无名氏
朝代：宋

腊雪犹凝，东风递暖，江南梅早先拆。一枝经晓芬芳，几处漏春信息。孤根寒艳，料化工、别施恩力。迥不与、桃李争妍，自称寿阳妆饰。雪烂熳、怨蝶未知，嗟燕孤、画楼绮陌。暗香空写银笺，素艳谩传妙笔。王孙轻顾，便好与、移栽京国。更免逐、羌管凋零，冷落暮山寒驿。溪侧风回，前村雾散，寒梅一枝初绽。雪艳凝酥，冰肌莹玉，嫩条细软。歌台舞榭，似万斛、珠玑飘散。异众芳，独占东风，第一点装琼苑。青萼点、绛唇疏影，潇洒喷、紫檀龙麝。也知青女娇羞，寿阳懒匀粉面。江梅腊尽，武陵人、应知春晚。最苦是，皎月临风，画楼一声羌管。
东风第一枝·其一
作者：无名氏
朝代：宋
体裁：词

腊雪犹凝，东风递暖，江南梅早先坼。一枝经晓芬芳，几处漏春信息。孤根寒艳，料化工、别施恩力。迥不与、桃李争妍，自称寿阳妆饰。雪烂漫、怨蝶未知，嗟燕孤、画楼绮陌。暗香空写银笺，素艳谩传妙笔。王孙轻顾，便好与、移栽京国。更免逐、羌管凋零，冷落暮山寒驿。
东风第一枝·溪侧风回
作者：无名氏
朝代：宋
体裁：词

溪侧风回，前村雾散，寒梅一枝初绽。雪艳凝酥，冰肌莹玉，嫩条细软。歌台舞榭，似万斛、珠玑飘散。异众芳，独占东风，第一点装琼苑。青萼点、绛唇疏影，潇洒喷、紫檀龙麝。也知青女娇羞，寿阳懒匀粉面。江梅腊尽，武陵人、应知春晚。最苦是，皎月临风，画楼一声羌管。
东风第一枝·腊雪犹凝
作者：无名氏
朝代：宋
体裁：词

腊雪犹凝，东风递暖，江南梅早先拆。一枝经晓芬芳，几处漏春信息。孤根寒艳，料化工、别施恩力。迥不与、桃李争妍，自称寿阳妆饰。雪烂熳、怨蝶未知，嗟燕孤、画楼绮陌。暗香空写银笺，素艳谩传妙笔。王孙轻顾，便好与、移栽京国。更免逐、羌管凋零，冷落暮山寒驿。
临江仙
作者：无名氏
朝代：宋
体裁：词

促坐重燃绛蜡，香泉细泻银瓶。一瓯月露照人明。清真无俗韵，久淡似交情。正味能消酒力，馀甘解助茶清。琼浆一饮觉身轻。蓝桥知不远，归卧对云英。
临江仙
作者：无名氏
朝代：宋

促坐重燃绛蜡，香泉细泻银瓶。一瓯月露照人明。清真无俗韵，久淡似交情。正味能销酒力，馀甘解助茶清。琼浆一饮觉身轻。蓝桥知不远，归卧对云英。
临江仙
作者：无名氏
朝代：宋

快活无过庄家好，竹篱茅舍清幽。春耕夏种及秋收。冬间观瑞雪，醉倒被蒙头。门外多栽榆柳树，杨花落满溪头。绝无闲闷与闲愁。笑他名利客，役役市廛游。
临江仙
作者：无名氏
朝代：宋

漏出春光三四朵，冰肌玉骨偏宜。乍开应笑百花迟。将军曾止渴，画角已先知。素艳不容蜂蝶采，清香自有人知。而今虽被霜雪欺。和羹终待手，金鼎自逢时。陇首云收天色暮，寒光射月初开。昆荆山玉莫疑猜。琳琅疑此地，仙子不红腮。丽质霜裾真性雅，馀香暗送人来。乱将碎玉缀枝排。雪中寻不见，青萼辨奇才。昨夜新阳回候馆，芳菲正满霜林。此时珍赏重千金。谁知红粉艳，还有岁寒心。风动霞衣香散漫，酒醺丹脸深沈。妖娆偏称美人簪。一枝无处赠，折得自孤吟。爱日新添春一线，化工先到寒梅。不随桃李傍熙台。前村深雪里，昨夜一枝开。姑射仙人标格韵，凝墙粉谢香腮。数家清弄笛声哀。愁人不怨听，自向枕边来。玉貌香腮天赋与，清姿不假铅华。素芳寻在五陵家。欲知春信息，庾岭一枝斜。别有玲珑潇洒处，月梢淡影笼遮。休教羌笛一声嗟。宫妆犹未似，留取意无涯。
临江仙
作者：无名氏
朝代：宋
体裁：词

陇首云收天色暮，寒光射月初开。
崑荆山玉莫疑猜。
琳琅疑此地，仙子不红腮。
丽质霜裾真性雅，馀香暗送人来。
乱将碎玉缀枝排。
雪中寻不见，青萼辨奇才。
临江仙·乐奏箫韶花烛夜
作者：无名氏
朝代：宋
体裁：词

乐奏箫韶花烛夜，风流玉女才郎。同心结上桂枝香。如鸾如凤友，永效两双双。莫把画堂深处负，笙歌引入兰房。满斟玉斝醉何妨。南山堪作誓，福禄应天长。
临江仙·促坐重燃绛蜡
作者：无名氏
朝代：宋
体裁：词

促坐重燃绛蜡，香泉细泻银瓶。一瓯月露照人明。清真无俗韵，久淡似交清。正味能销酒力，馀甘解助茶清。琼浆一饮觉身轻。蓝桥知不远，归卧对云英。
临江仙·六月炎天收火伞
作者：无名氏
朝代：宋

六月炎天收火伞，南熏洗尽烦蒸。
尧蓂七荚又争青。
问知陈仲举，元是此时生。
别驾功名清暇日，题兴尚带屏星。
黑头非晚到公卿。
且倾浮蚁酒，来听祝龟龄。
临江仙·其四
作者：无名氏
朝代：宋

爱日新添春一线，化工先到寒梅。不随桃李傍熙台。前村深雪里，昨夜一枝开。姑射仙人标格韵，凝墙粉谢香腮。数家清弄笛声哀。愁人不怨听，自向枕边来。
临江仙·其四
作者：无名氏
朝代：宋
体裁：词

爱日新添春一线，化工先到寒梅。不随桃李傍熙台。前村深雪里，昨夜一枝开。姑射仙人标格韵，凝妆粉谢香腮。数家清弄笛声哀。愁人不怨听，自向枕边来。
临江仙·天佑炎图生国瑞
作者：无名氏
朝代：宋
体裁：词

天佑炎图生国瑞，蓝田暂屈英僚。
始知昴宿降璇宵。
中元前五日，七夕后三朝。
江教风流临此政，少年潇洒奇标。
行看峻擢相熙朝。
功名前稷契，寿算等松乔。
临江仙·寿何察推六月廿一
作者：无名氏
朝代：宋
体裁：词

六月翠蓂飞六荚，流空大火将西。当年名世间生时。似光风霁月，神爽更精奇。三十成名登上第，芙蓉照水真犀。难淹逸步造丹墀。经纶须大手，谈笑入黄扉。
临江仙·寿赵守
作者：无名氏
朝代：宋
体裁：词

香雾菲微笼薄晓，帘栊爱日如春。谪仙游戏到寰瀛。金枝推独秀，宝籍著长生。锦轴疏恩怡寿母，朱轮光映难兄。会看家庆日增荣。雁联鸳序立，彩戏衮衣新。
临江仙·庆寿日趋朝十一月廿三
作者：无名氏
朝代：宋

律按黄钟馀七日，左扉弧矢呈祥。好看一点上眉黄。台星还又照，相映寿星光。今岁生辰应迥别，趋朝已趣曹装。姓名稳稳造鸳行。来年三四月，衣锦早还乡。
临江仙·律按黄锺馀七日
作者：无名氏
朝代：宋
体裁：词

律按黄锺馀七日，左扉弧矢呈祥。
好看一点上眉黄。
台星还又照，相映寿星光。
今岁生辰应迥别，趋朝已趣曹装。
姓名稳稳造鸳行。
来年三四月，衣锦早还乡。
临江仙·数朵寒梅方破腊
作者：无名氏
朝代：宋
体裁：词

数朵寒梅方破腊，良宵新月初生。晓来闺阁庆生辰。天孙应降诞，德迈孟光贤。喜配伯鸾真得耦，乘龙产凤齐名。称觞岁岁祝长年。瑶池桃未熟，南极婺星明。
临江仙·昨夜惊眠梅雨大
作者：无名氏
朝代：宋

昨夜惊眠梅雨大，枕前窗上频敲。天明翻觉梦魂遥。起来看女伴，薰袖已香消。云锁房栊烟锁竹，卷帘水湿鲛绡。菱花低照拂眉梢。玉梳云发润，不喜上兰膏。
临江仙·昨夜新阳回候馆
作者：无名氏
朝代：宋
体裁：词

昨夜新阳回候馆，芳菲正满霜林。此时珍赏重千金。谁知红粉艳，还有岁寒心。风动霞衣香散漫，酒醺丹脸深沈。妖娆偏称美人簪。一枝无处赠，折得自孤吟。
临江仙·欣遇月圆先两日
作者：无名氏
朝代：宋
体裁：词

欣遇月圆先两日，称觞对二阳来。
临江仙·漏出春光三四朵
作者：无名氏
朝代：宋
体裁：词

漏出春光三四朵，冰肌玉骨偏宜。乍开应笑百花迟。将军曾止渴，画角已先知。素艳不容蜂蝶采，清香自有人知。而今虽被霜雪欺。和羹终待手，金鼎自逢时。
临江仙·爱日新添春一线
作者：无名氏
朝代：宋
体裁：词

爱日新添春一线，化工先到寒梅。不随桃李傍熙台。前村深雪里，昨夜一枝开。姑射仙人标格韵，凝墙粉谢香腮。数家清弄笛声衰。愁人不怨听，自向枕边来。
临江仙·玉貌香腮天赋与
作者：无名氏
朝代：宋
体裁：词

玉貌香腮天赋与，清姿不假铅华。素芳寻在五陵家。欲知春信息，庾岭一枝斜。别有玲珑潇洒处，月梢淡影笼遮。休教羌笛一声嗟。宫妆犹未似，留取意无涯。
临江仙·称觞喜对二阳临
作者：无名氏
朝代：宋
体裁：词

称觞喜对二阳临。况当弦月上，一醉祝千春。
临江仙·结夏骎寻逾六日
作者：无名氏
朝代：宋
体裁：词

结夏骎寻逾六日，蓬壶纪瑞生辰。祥烟葱郁蔼门庭。骖鸾双女侍，毓凤二雏新。暂尔勾稽淹大手，声名已彻枫宸。行膺当路荐章荣。璇源添喜庆，椿算祝遐龄。
临江仙·绿暗汀洲三月暮
作者：无名氏
朝代：宋
体裁：词

绿暗汀洲三月暮，落花风静帆收。垂杨低映木兰舟。半篙春水滑，一段夕阳愁。灞水桥东回首处，美人亲上帘钩。青鸾无计入红楼。行云归楚峡，飞梦到扬州。
临江仙·良月露浓仙掌润
作者：无名氏
朝代：宋
体裁：词

良月露浓仙掌润，郁葱佳气充闾。几年重席旧师儒。大椿同未老，灵寿不须扶。江左衣冠登桂籍，蝉联四世谁如。琳宫昨下凤凰书。金闺班趣缀，禁路莫踟蹰。
临江仙·花影半帘初睡起
作者：无名氏
朝代：宋

花影半帘初睡起，绣鞋着罢慵移。窥妆强把绿窗推。隔花双蝶散，犹似梦初回。纤指弹瓯呼女伴，出帘那共徘徊。闲将罗袖倚朱扉。楼台临水处，日午燕争飞。
临江仙·要问南枝消息早
作者：无名氏
朝代：宋
体裁：词

要问南枝消息早，一阳恰喜方回。望前二日验云台。祥光呈五色，瑞彩上三台。生机一脉何尝息，正看用世真才。调羹手段此胚胎。文明观盛会，直待六阳来。
临江仙·贺人寿有父有兄弟十一月初三
作者：无名氏
朝代：宋
体裁：词

三叶翠蓂开子月，九天降诞文星。满堂佳气蔼祥云。称觞椒有颂，介寿酒浮春。强仕宜为攀折客，须知富贵催人。看看雁塔即联名。一门夸盛事，棠棣对灵椿。
临江仙·长记秋来多好处
作者：无名氏
朝代：宋
体裁：词

长记秋来多好处，清凉遍满人间。天教收拾孕真贤。何时初度日，明日是中元。喜与莱公同盛旦，官居鼎鼐相传。未应此地借蕃宣。来年开宴处，人在凤池边。
临江仙·闻郡守移传芗林
作者：无名氏
朝代：宋
体裁：词

竹里行厨草草，花边系马匆匆。使君移传意何穷。儿童随骑火，猿鹤避歌钟。梅雪自欺舞态，烛花先放春红。酒醒人散夜堂空。慇勤松上月，独照老仙翁。
临江仙·闻郡守移传芗林
作者：无名氏
朝代：宋
体裁：词

竹里行厨草草，花边系马匆匆。使君移传意何穷。儿童随骑火，猿鹤避歌钟。梅雪自欺舞态，烛花先放春红。酒醒人散夜堂空。殷勤松上月，独照老仙翁。
临江仙·陇首云收天色暮
作者：无名氏
朝代：宋
体裁：词

陇首云收天色暮，寒光射月初开。昆荆山玉莫疑猜。琳琅疑此地，仙子不红腮。丽质霜裾真性雅，馀香暗送人来。乱将碎玉缀枝排。雪中寻不见，青萼辨奇才。
临江仙·香雾菲微笼薄晓
作者：无名氏
朝代：宋

香雾菲微笼薄晓，帘栊爱日如春。
谪仙游戏到寰瀛。
金枝推独秀，宝籍着长生。
锦轴疏恩怡寿母，朱轮光映难兄。
会看家庆日增荣。
雁联鸳序立，彩戏衮衣新。
临江仙·鲁观书云方在候
作者：无名氏
朝代：宋
体裁：词

鲁观书云方在候，颍川家庆非常。望前四日上椒觞。北堂人未老，南极夜增光。借问遐龄今几许，希年恰喜相当。愿同王母寿延长。蟠桃看屡熟，萱草镇长芳。
义试诗·孔明草庐图
作者：无名氏
朝代：宋

南阳高卧屈将军，往事流传水墨昏。莫讶轴闲茅屋小，个中藏得汉乾坤。
义试诗·孔明草庐图
作者：无名氏
朝代：宋

南阳高卧屈将军，往事流传水墨昏。
莫讶轴闲茅屋小，箇中藏得汉干坤。
义试诗·葡萄月
作者：无名氏
朝代：宋

春藤上架翠成窝，颗颗圆光得月多。疑是蕊珠开夕宴，结成珠帐待常娥。
义试诗·葡萄月
作者：无名氏
朝代：宋

春藤上架翠成窝，颗颗圆光得月多。
疑是蘂珠开夕宴，结成珠帐待常娥。
乌夜啼
作者：无名氏
朝代：宋

都无一点残红。夜来风。底事东君归去、太匆匆。桃花醉。梨花泪。总成空。断送一年春在、绿阴中。一弯月挂危楼。似藏钩。醉里不知黄叶、报新秋。征鸿断。归云乱。远峰愁。愁见绿杨凝恨、在江头。
乌夜啼·其二
作者：无名氏
朝代：宋
体裁：词

一弯月挂危楼。似藏钩。醉里不知黄叶、报新秋。征鸿断。归云乱。远峰愁。愁见绿杨凝恨、在江头。
乌夜啼·水漫汀洲新绿
作者：无名氏
朝代：宋
体裁：词

水漫汀洲新绿，云开崦嶂微青。
残红不见成阴后，鶗鴂寂无声。
笑傲坡诗一梦，风流杜牧三生。
西湖依旧人中意，来去竟难凭。
乌夜啼·都无一点残红
作者：无名氏
朝代：宋
体裁：词

都无一点残红。夜来风。底事东君归去、太匆匆。桃花醉。梨花泪。总成空。断送一年春在、绿阴中。
九张机
作者：无名氏
朝代：宋
体裁：词

一张机。
织梭光景去如飞。
兰房夜永愁无寐。
呕呕轧轧，织成春恨，留著待郎归。
九张机
作者：无名氏
朝代：宋

一张机。织梭光景去如飞。兰房夜永愁无寐。呕呕轧轧，织成春恨，留著待郎归。两张机。月明人静漏声稀。千丝万缕相萦系。织成一段，回纹锦字。将去寄呈伊。三张机。中心有朵耍花儿。娇红嫩绿春明媚。君须早折，一枝浓艳，莫待过芳菲。四张机。鸳鸯织就欲双飞。可怜未老头先白，春波碧草，晓寒深处，相对浴红衣。五张机。芳心密与巧心期。合欢树上枝连理。双头花下，两同心处，一对化生儿。六张机。雕花铺锦半离披。兰房别有留春计。炉添小篆，日长一线，相对绣工迟。七张机。春蚕吐尽一生丝。莫教容易裁罗绮。无端剪破，仙鸾彩凤，分作两般衣。八张机。纤纤玉手住无时。蜀江濯尽春波媚。香遗囊麝，花房绣被。归去意迟迟。九张机。一心长在百花枝。百花共作红堆被。都将春色，藏头里面，不怕睡多时。轻丝。象床玉手出新奇。千花万草光凝碧。裁缝衣著，春天歌舞，飞蝶语黄鹂。春衣。素丝染就已堪悲。尘世昏污无颜色。应同秋扇，从兹永弃。无复奉君时。
九张机
作者：无名氏
朝代：宋
体裁：词

一张机。织梭光景去如飞。兰房夜永愁无寐。呕呕轧轧，织成春恨，留著待郎归。两张机。月明人静漏声稀。千丝万缕相萦系。织成一段，回纹锦字。将去寄呈伊。三张机。中心有朵耍花儿。娇红嫩绿春明媚。君须早折，一枝浓艳，莫待过芳菲。四张机。鸳鸯织就欲双飞。可怜未老头先白，春波碧草，晓寒深处，相对浴红衣。五张机。芳心密与巧心期。合欢树上枝连理。双头花下，两同心处，一对化生儿。六张机。雕花铺锦半离披。兰房别有留春计。炉添小篆，日长一线，相对绣工迟。七张机。春蚕吐尽一生丝。莫教容易裁罗绮。无端剪破，仙鸾彩凤，分作两般衣。八张机。纤纤玉手住无时。蜀江濯尽春波媚。香遗囊麝，花房绣被。归去意迟迟。九张机。一心长在百花枝。百花共作红堆被。都将春色，藏头里面，不怕睡多时。轻丝。象床玉手出新奇。千花万草光凝碧。裁缝衣著，春天歌舞，飞蝶语黄鹂。春衣。素丝染就已堪悲。尘昏汗污无颜色。应同秋扇，从兹永弃。无复奉君时。
九张机
作者：无名氏
朝代：宋
体裁：词

一张机。
织梭光景去如飞。
兰房夜永愁无寐。
呕呕轧轧，织成春恨，留著待郎归。
两张机。
月明人静漏声稀。
千丝万缕相萦系。
织成一段，回纹锦字，将去寄呈伊。
三张机。
中心有朵耍花儿。
娇红嫩绿春明媚。
君须早折，一枝浓艳，莫待过芳菲。
四张机。
鴛鴦織就欲雙飛。
可憐未老頭先白。
春波碧草，曉寒深處，相對浴紅衣。
五张机。
芳心密与巧心期。
合欢树上枝连理。
双头花下，两同心处，一对化生儿。
六张机。
雕花铺锦半离披。
蘭房别有留春計。
爐添小篆，日長一線，相對繡工遲。
七张机。
春蚕吐尽一生丝。
莫教容易裁罗绮。
无端翦破，仙鸾彩凤，分作两般衣。
八张机。
纤纤玉手住无时。
蜀江濯尽春波媚。
香遗囊麝，花房绣被，归去意迟迟。
九张机。
一心长在百花枝。
百花共作紅堆被。
都將春色，藏頭裏面，不怕睡多時。
轻丝。
象床玉手出新奇。
千花万草光凝碧。
裁缝衣著，春天歌舞，飞蝶语黄鹂。
春衣。
素丝染就已堪悲。
尘世昏污无颜色。
應同秋扇，從兹永棄，無復奉君時。
歌聲飛落畫梁塵，舞罷香風捲繡茵。
更欲縷陳機上恨，尊前忽有斷腸人。
九张机
作者：无名氏
朝代：宋
体裁：词

夜半芭蕉落雨密，不胜彩丝过织机。一梭一线红烛泪，织成九张醉梦里。
一张机，春雷一声动天地，天地不知谁梦泣。似梦非醒，一场美丽，红烛无人剔。
二张机，春江水暖寒鸭戏，柳树枝头飞黄鹂。你我未老，各奔东西，空愁一江水。
三张机，采桑牧蚕为求丝，推机传梭为谁衣？燕子画楼，荷寄兰溪，夜半听鹰涕。
四张机，朝朝暮暮弄横笛，哀哀怨怨无处依。一处相聚？几多别离，为谁白发髻？
五张机，梅花虽瘦雪中立，荷花不染出淤泥。花开照人，花落逝水，白发于风吹。
六张机，一心盛开百花枝，未曾争春群芳嫉。红装无过，绿锁深闺，推窗月未归。
七张机，梭走一线心一缕，月明一晚人未息。梭本无言，线为寒衣，此月何处寄？
八张机，浮光掠影叹无期，彩云追月盘如玉。相思别处，此情遥寄，酒醉忘别离。
九张机，素笺落红谁人惜，画轴依旧谁人题？一场离恨，两处分飞，何季再相随？
春望，遥望柳上飞黄鹂，一抹浅绿春故里。燕子飞来，应有消息，空等一嘴泥。
秋守，大雁一行往南飞，声声凄凉落霞追，烟雨茫茫，菊花洗洗，消瘦一地。
流水不解落花意，落花逝去葬流水。千头万绪君不知，来年柳绿故人迟。
一张机，一梭才去一梭痴。丝丝缠乱犹不识。菱窗院外，紫竹凝咽，曲曲是相知。
两张机，春尘早惹旧织衣。红粉香坠难梦离。黄花碧草，秦人巷里，夜夜莺儿啼。
三张机，芊芊素手为君织，羞遮罗锦巧心思。金樽唱晚，月斜窗纸，一梦醉兰池。
四张机，欲织鸳鸯断梭机，东风怎奈花影稀。惊弦声断，无聊燕去，何日是归期？
五张机，横纹先织陆郎诗，春旧人瘦恐花知。泪痕偷掩，红笺难续，不敢说相思。
六张机，晓寒漏断语咿咿，怨冷秋千画锦嘶。初霜还道，菱花镜里，白发可依稀。
七张机，行行都是连理枝，尺素忽传青鸟迟，黛山方解，摇红烛影，愿遂可双栖？
八张机，回纹怎奈梭难依，无痕月晚影凄凄。一笸香冢，恨埋情泪，此后永别离。
九张机，织就燕子画楼西，梦残还寄兰花溪。泪痕如线，萦系心絮，结挽断情丝。
九张机杼拓相思，素手还成并蒂枝。渺渺银河飞恨远，怡筝醉雪舞清姿。
一张机，流霞倾尽绕春堤。幽兰绛草芳泽意。冰肌玉骨，胭脂翠黛，相对浴红衣。
二张机，鬓香轻散沐仙姿。羞持藕臂娇容丽。回眸笑语，氤氲凝雾，浅画自依依。
三张机，暮寒犹缀柳芳枝。星浓月浅花凝泪。含情隽永，鸳鸯盟誓，最是两心知。
四张机，花开花谢影双飞。春风不解愁滋味。清尊素酒，篆香惹绪，永夜恋痴迷。
五张机，朝朝暮暮雨霏霏。桃花结子承安逸。山林梦远，琼壶敲尽，锦字杼璇玑。
六张机，银河划断两情痴。盟鸾心在常相忆。繁花待剪，疏钟催晓，几度寄相思。
七张机，愁肠试酒晚来迟。迢迢霄汉终无计。画楼云雨，良宵岑寂，一梦断尘泥。
八张机，梦阑相见盼春归。秦筝调柱声如泣。宫商难理，弦音如梦，何处觅灵犀？
九张机，小书锦字篆清词。轩窗幽暗华枝碧。流云醉挽，琼瑰暗信，无奈两徘徊。
念兹，相知相恋亦相思。相依相伴长相忆。相携朝暮，相扶白首，相守一生归。
灵犀，双花双叶并双枝，双栖双宿飞双翼，双莲漪露，双鸳共水，双醉暖罗帷。
轩窗半掩寄幽思，销影残灯喟夜迟。机杼孤声成素缟，婉然织就两心痴。
一张机，织梭光景去如飞。兰房夜永愁无寐。呕呕轧轧，织成春恨，留着待郎归。
两张机，月明人静漏声稀。千丝万缕相萦系。织成一段，回纹锦字，将去寄呈伊。
三张机，中心有朵耍花儿，娇红嫩绿春明媚。君需早折，一枝浓艳，莫待过芳菲。
四张机，鸳鸯织就欲双飞。可怜未老头先白，春波碧草，晓寒深处，相对浴红衣。
五张机，芳心密与巧心期。合欢树上枝连理，双头花下，两同心处，一对化生儿。
六张机，雕花铺锦未离披。兰房别有留春计，炉添小篆，日长一线，相对绣工迟。
七张机，春蚕吐尽一生丝。莫教容易裁罗绮，无端剪破，仙鸾彩凤，分作两般衣。
八张机，纤纤玉手住无时。蜀江濯尽春波媚。香遗囊麝，花房绣被，归去意迟迟。
九张机，一心长在百花枝。百花共作红推被，都将春色，藏头裹面，不怕睡多时。
春衣，素丝染就以堪悲。晨昏汗污无颜色。应同秋扇，从兹永弃，无复奉君时。
轻丝。象床玉手出新奇。千花万草光凝碧，裁缝衣着，春天歌舞，飞蝶语黄鹂。
九张机
作者：无名氏
朝代：宋
体裁：词

轻丝。
象床玉手出新奇。
千花万草光凝碧。
裁缝衣著，春天歌舞，飞蝶语黄鹂。
九张机·一张机
作者：无名氏
朝代：宋

一张机。
织梭光景去如飞。
兰房夜永愁无寐。
呕呕轧轧，织成春恨，留着待郎归。
九张机·一张机
作者：无名氏
朝代：宋

一张机。
织梭光景去如飞。
兰房夜永愁无寐。
呕呕轧轧，织成春恨，留着待郎归。
两张机。
月明人静漏声稀。
千丝万缕相萦系。
织成一段，回纹锦字，将去寄呈伊。
三张机。
中心有朵耍花儿。
娇红嫩绿春明媚。
君须早折，一枝浓艳，莫待过芳菲。
四张机。
鸳鸯织就欲双飞。
可怜未老头先白。
春波碧草，晓寒深处，相对浴红衣。
五张机。
芳心密与巧心期。
合欢树上枝连理。
双头花下，两同心处，一对化生儿。
六张机。
雕花铺锦半离披。
兰房别有留春计。
炉添小篆，日长一线，相对绣工迟。
七张机。
春蚕吐尽一生丝。
莫教容易裁罗绮。
无端翦破，仙鸾彩凤，分作两般衣。
八张机。
纤纤玉手住无时。
蜀江濯尽春波媚。
香遗囊麝，花房绣被，归去意迟迟。
九张机。
一心长在百花枝。
百花共作红堆被。
都将春色，藏头裏面，不怕睡多时。
轻丝。
象床玉手出新奇。
千花万草光凝碧。
裁缝衣着，春天歌舞，飞蝶语黄鹂。
春衣。
素丝染就已堪悲。
尘世昏污无颜色。
应同秋扇，从兹永弃，无復奉君时。
歌声飞落画梁尘，舞罢香风捲绣茵。
更欲缕陈机上恨，尊前忽有断肠人。
九张机·一张机
作者：无名氏
朝代：宋
体裁：词

一张机。
采桑陌上试春衣。
风晴日暖慵无力。
桃花枝上，啼莺言语，不肯放人归。
九张机·七张机
作者：无名氏
朝代：宋
体裁：词

七张机。
春蚕吐尽一生丝。
莫教容易裁罗绮。
无端翦破，仙鸾彩凤，分作两般衣。
九张机·七张机
作者：无名氏
朝代：宋
体裁：词

七张机。
鸳鸯织就又迟疑。
只恐被人轻裁剪，分飞两处，一场离恨，何计再相随。
九张机·三张机
作者：无名氏
朝代：宋
体裁：词

三张机。
中心有朵耍花儿。
娇红嫩绿春明媚。
君须早折，一枝浓艳，莫待过芳菲。
九张机·三张机
作者：无名氏
朝代：宋
体裁：词

三张机。
吴蚕已老燕雏飞。
东风宴罢长洲苑，轻绡催趁，馆娃宫女，要换舞时衣。
九张机·两张机
作者：无名氏
朝代：宋
体裁：词

两张机。
月明人静漏声稀。
千丝万缕相萦系。
织成一段，回纹锦字。
将去寄呈伊。
九张机·两张机
作者：无名氏
朝代：宋
体裁：词

两张机。
行人立马意迟迟。
深心未忍轻分付，回头一笑，花间归去，只恐被花知。
九张机·九张机
作者：无名氏
朝代：宋
体裁：词

九张机。
一心长在百花枝。
百花共作红堆被。
都将春色，藏头里面，不怕睡多时。
九张机·九张机
作者：无名氏
朝代：宋
体裁：词

九张机。
双花双叶又双枝。
薄情自古多离别。
从头到底。
将心萦系。
穿过一条丝。
九张机·五张机
作者：无名氏
朝代：宋
体裁：词

五张机。
横纹织就沈郎诗。
中心一句无人会。
不言愁恨，不言憔悴。
只恁寄相思。
九张机·五张机
作者：无名氏
朝代：宋
体裁：词

五张机。
芳心密与巧心期。
合欢树上枝连理。
双头花下，两同心处，一对化生儿。
九张机·八张机
作者：无名氏
朝代：宋
体裁：词

八张机。
回纹知是阿谁诗。
织成一片凄凉意。
行行读遍，厌厌无语，不忍更寻思。
九张机·八张机
作者：无名氏
朝代：宋
体裁：词

八张机。
纤纤玉手住无时。
蜀江濯尽春波媚。
香遗囊麝，花房绣被。
归去意迟迟。
九张机·六张机
作者：无名氏
朝代：宋
体裁：词

六张机。
行行都是耍花儿。
花间更有双蝴蝶，停梭一晌，闲窗影里。
独自看多时。
九张机·六张机
作者：无名氏
朝代：宋
体裁：词

六张机。
雕花铺锦半离披。
兰房别有留春计。
炉添小篆，日长一线，相对绣工迟。
九张机·四张机
作者：无名氏
朝代：宋
体裁：词

四张机。
咿哑声里暗颦眉。
回梭织朵垂莲子。
盘花易绾，愁心难整，脉脉乱如丝。
九张机·四张机
作者：无名氏
朝代：宋
体裁：词

四张机。
鸳鸯织就欲双飞。
可怜未老头先白，春波碧草，晓寒深处，相对浴红衣。
九张机·春衣
作者：无名氏
朝代：宋
体裁：词

春衣。
素丝染就已堪悲。
尘世昏污无颜色。
应同秋扇，从兹永弃。
无复奉君时。
九张机·轻丝
作者：无名氏
朝代：宋

轻丝。
象床玉手出新奇。
千花万草光凝碧。
裁缝衣着，春天歌舞，飞蝶语黄鹂。
九疑山
作者：无名氏
朝代：宋
体裁：七言绝句

溪山相似路人疑，众目详观固易知。厚貌深情怀险阻，离朱子羽谩扬眉。
习家池
作者：无名氏
朝代：宋
体裁：古风

高阳池边春欲暮，铜鞮坊里花如雾。惆怅山公唤不醒，红日西沉汉江渡。汉江渡口将别离，拍手尚有拦街儿。小姬愿随游子去，骏马不受庸人骑。大堤烟柳易零落，岘山残碑委沟壑。鹿门高致久销沉，隆中老子不可作。明日东归谢所知，人生得意须行乐。
书西湖雷峰云讲主草书
作者：无名氏
朝代：宋

云师一生耽作草，银铁蟠空觑天巧。
老来逸气未全平，笔底锋铓犹独扫。
开关勇士争赴敌，剑戟弓戈奋相缭。
睡龙没起求颔珠，划木抓岩纷怒爪。
风雷喧豗撼坤轴，飞电交横印清沼。
忽然天宇变空澄，千丈孤峰立寒峭。
张颠惊号智永泣，剥筋椎骨为君饱。
恨予不习草书诀，九转枯肠祇自搅。
云师云师汝诚能，春蚓秋蛇几时了。
何如认取主人翁，破衲蒙头纸窗晓。
买坡塘/摸鱼儿·和李玉田韵
作者：无名氏
朝代：宋
体裁：词

喜西风、朝来如约，新凉一雨初霁。家山望断知何处，渺渺长天秋水。空眼底。叹雁杳鱼沉，尺纸无人寄。芸窗草砌。渐影颤疏桐，声敲落叶，孤枕怎成睡。逢场戏。遮莫悲秋憔悴。今朝有酒须醉。尊前待唤佳人道，为雪藕丝轻脆。闲省记。便笑口频开，一岁知能几。归期尚未。且蜡屐兰桡，湖山深处，同赏月中桂。
买坡塘·摸鱼儿·喜西风、朝来如约
作者：无名氏
朝代：宋
体裁：词

喜西风、朝来如约，新凉一雨初霁。家山望断知何处，渺渺长天秋水。空眼底。叹雁杳鱼沈，尺纸无人寄。芸窗草砌。渐影颤疏桐，声敲落叶，孤枕怎成睡。逢场戏。遮莫悲秋憔悴。今朝有酒须醉。尊前待唤佳人道，为雪藕丝轻脆。闲省记。便笑口频开，一岁知能几。归期尚未。且蜡屐兰桡，湖山深处，同赏月中桂。
乳燕飞·贺新郎·垛翠云峰远
作者：无名氏
朝代：宋
体裁：词

垛翠云峰远。日乌高、炎官直午，暑风微扇。二六尧蓂开秀荚，跨海冰轮待满。怪院落、笙箫如剪。太乙燃藜天际下，庆卯金仙子生华旦。依日月，近云汉。经时持橐明光殿。问江乡、年来有几，只君方见。入座夫人难老甚，炯炯金霞照眼。笑指点、琼觞教劝。但得调元勋业就，为江泉石磴轻轩冕。归共作，赤松伴。
乳燕飞·贺新郎·指点金蕉叶
作者：无名氏
朝代：宋
体裁：词

指点金蕉叶。倩双成、十分为注，九天琼液。中有玉梅风露气，持寿卯金仙伯。听贱子、歌翻新阕。不作寻常儿女祝，把先生、好事从头说。须快饮，莫留滴。风流晋宋人物。有锦囊万首，不博小儿馆职。膝下双雏真伟器，足继传家事业。且做个、人间闲客。试问种春春几许，尽芝田万顷天来阔。天有尽，春无极。
乳燕飞·贺新郎·问讯绂麟何日是
作者：无名氏
朝代：宋
体裁：词

问讯绂麟何日是，腊月生辰十九。
二疏
作者：无名氏
朝代：宋
体裁：七言绝句

贤者多财应损智，愚而殖货易生嗔。二疏教子无他祝，愿向先畴加苦辛。
二色宫桃
作者：无名氏
朝代：宋

镂玉香苞酥点萼。正万木、园林萧索。惟有一枝雪里开，江南信、更凭谁托。前年记赏登高阁。叹年来、旧欢如昨。听取乐天一句云，花开处、且须行乐。
二色宫桃·镂玉香苞酥点萼
作者：无名氏
朝代：宋
体裁：词

镂玉香苞酥点萼。
正万木、园林萧索。
惟有一枝雪里开，江南有信凭谁托。
前年记赏登高阁。
叹年来、旧欢如昨。
听取乐天一句云，花开处、且须行乐。
于飞乐·天然体段殊常
作者：无名氏
朝代：宋
体裁：词

天然体段殊常。
于飞乐·教我莫思量
作者：无名氏
朝代：宋
体裁：词

教我莫思量，争不思量。
于飞乐·近来清瘦
作者：无名氏
朝代：宋
体裁：词

近来清瘦，为谁为谁。
五彩结同心
作者：无名氏
朝代：宋

珠帘垂户。金索悬窗，家接浣沙溪路。相见桐阴下，一钩月、恰在凤凰栖处。素琼捻就宫腰小。花枝袅、盈盈娇步。新妆浅，满腮红雪，绰约片云欲度。尘寰岂能留住。唯只愁、化作彩云飞去。蝉翼衫儿薄，冰肌莹，轻罩一团香雾。彩笺巧缀相思苦。脉脉动、怜才心绪。好作个、秦楼活计，要待吹箫伴侣。
五彩结同心
作者：无名氏
朝代：宋
体裁：词

珠帘垂户。金索悬窗，家接浣沙溪路。相见桐阴下，一钩月、恰在凤凰栖处。素琼撚就宫腰小。花枝袅、盈盈娇步。新妆浅，满腮红雪，绰约片云欲度。尘寰岂能留住。唯只愁、化作綵云飞去。蝉翼衫儿薄，冰肌莹，轻罩一团香雾。彩笺巧缀相思苦。脉脉动、怜才心绪。好作个、秦楼活计，要待吹箫伴侣。
五彩结同心·珠帘垂户
作者：无名氏
朝代：宋
体裁：词

珠帘垂户。
金索悬窗，家接浣沙溪路。
相见桐阴下，一钩月、恰在凤凰栖处。
素琼拈就宫腰小。
花枝袅、盈盈娇步。
新妆浅，满腮红雪，绰约片云欲度。
尘寰岂能留住。
唯只愁、化作彩云飞去。
蝉翼衫儿，薄冰肌莹，轻罩一团香雾。
彩笺巧缀相思苦。
脉脉动、怜才心绪。
好作个、秦楼活计，吹箫伴侣。
五羊仙·步虚子令
作者：无名氏
朝代：宋
体裁：词

碧云笼晓海波间。江上数峰寒。佩环声里，异香飘落人间。弭绛节、五云端。宛然共指嘉禾瑞，开一笑、破朱颜。九重晓阙，望中三祝高天。万万载、对南山。
亲耕籍田四首 其一 导引
作者：无名氏
朝代：宋

春融日暖，四野瑞烟浮。柳菀更桑柔。土膏脉起条风扇，宿雪润田畴。金根毂转如雷动，羽卫拥貔貅。扶携老稚康衢满，延跂望凝旒。斗移星转，一气又环周。六府要时修。务农重谷人胥劝，耕籍礼殊尤。坛壝岳峙文明地，黛耜驾青牛。雍容南亩三推了，玉趾更迟留。
亲耕藉田四首 其四 奉禋歌
作者：无名氏
朝代：宋

吾皇端立太平基。奉祀肃雍、格神祇。抚御耦，降嘉种何辞。手览洪縻。命太史视日，祗告前期。验穹象，天田入望更光辉。掌礼陈仪。搜钜典，迎春令，颁宣温诏遍九围。人尽熙熙。仰明时。俨垂衣。佳气氤氲表庞禧。丰年屡，大田生异粟，含滋吐秀，九种传图，尽来丹阙，瑞应昌时。亨运正当摄提。伫见咏京坻。躬稼穑，重耘耔。盛礼兴行先百姓，崇本业，忧勤如禹稷，播在声诗。
亲耕藉田四首 其四 奉禋歌
作者：无名氏
朝代：宋
体裁：词

吾皇端立太平基。奉祀肃雍、格神祇。抚御耦，降嘉种何辞。手览洪縻。命太史视日，祗告前期。验穹象，天田入望更光辉。掌礼陈仪。蒐钜典，迎春令，颁宣温诏遍九围。人尽熙熙。仰明时。俨垂衣。佳气氤氲表庞禧。丰年屡，大田生异粟，含滋吐秀，九种传图，尽来丹阙，瑞应昌时。亨运正当摄提。伫见咏京坻。躬稼穑，重耘耔。盛礼兴行先百姓，崇本业，忧勤如禹稷，播在声诗。
人娇·玉瘦香浓
作者：无名氏
朝代：宋
体裁：词

玉瘦香浓，檀深雪散。
今年恨、探梅较晚。
江楼楚馆。
云闲水远。
清昼永，凭阑翠帘低卷。
坐上客来，尊中酒满。
歌声共、水流云断。
南枝可插，便须频翦。
莫直待、西楼数声羌管。
人月圆·园林已有春消息
作者：无名氏
朝代：宋
体裁：词

园林已有春消息，寻待岭头梅。一枝清淡，疏疏带雪，昨夜初开。芳心几点，东风多少，先为传来。不随红紫，纷纷闹闹，蝶妒蜂猜。
仁宗御空赴景灵宫奉安 治平二年 导引
作者：无名氏
朝代：宋

彤霞缥缈，海上隐三山。仙去莫能攀。珠宫本是神灵宅，飙驭此来还。云边天日望威颜。不似在人间。当时齐鲁鸣鸾处，稽首泪潺湲。
仙迹岩题诗二十三首 其一 三清殿
作者：无名氏
朝代：宋

虚无混沌未分前，大道元居太极先。自一而三同祖气，澄清高上积阳天。
仙迹岩题诗二十三首 其三 斋堂
作者：无名氏
朝代：宋

辨道焚修练性根，应时粥饭益真元。斋馀有报君恩重，寿祝无疆帝道尊。
仙迹岩题诗二十三首 其九 璇玑殿
作者：无名氏
朝代：宋

众圣环拱位中天，统济乾坤妙转旋。高覆昆崙朝帝阙，注生回死福增延。
仙迹岩题诗二十三首 其二 佑圣殿
作者：无名氏
朝代：宋

挺锋镇北阐威权，剪伐魔精正法宣。化育黎民臻大道，安宁家国享长年。
仙迹岩题诗二十三首 其二十 无骨箬
作者：无名氏
朝代：宋

许氏功成获上升，曾遗一剂语丁宁。山生绀箬奇无骨，洞隐金丹显有灵。松竹攲岩非易取，烟霞塞道卒难经。有缘仙者当须遇，用倖搜求岂露形。
仙迹岩题诗二十三首 其二十一 采芝朮即事
作者：无名氏
朝代：宋

仙芝灵朮总芳妍，野草闲花各变迁。古栎复荣松化石，药苗蕃植可延年。
仙迹岩题诗二十三首 其十三 叶天师书楼
作者：无名氏
朝代：宋

巍然垂象隐精思，著述丹书与世违。真得紫文无上道，业成遗迹是题诗。
仙迹岩题诗二十三首 其十九 龙井
作者：无名氏
朝代：宋

鲮鳗环绕井楯间，两目神光状类丹。杖扑投渊阴雾锁，殿堂汹涌尽波澜。
仙迹岩题诗二十三首 其十八 茶岭
作者：无名氏
朝代：宋

秀钟天柱产灵芝，造就仙芽发嫩旗。采向先春烟露里，喊山凤尾岂为奇。
仙迹岩题诗二十三首 其十六 天柱泉
作者：无名氏
朝代：宋

大涤之西一穷生，源高樵者只闻声。汲泉烹茗多甘味，内隐丹砂赤更清。
仙迹岩题诗二十三首·三清殿
作者：无名氏
朝代：宋

虚无混沌未分前，大道元居太极先。自一而三同祖气，澄清高上积阳天。挺锋镇北阐威权，剪伐魔精正法宣。化育黎民臻大道，安宁家国享长年。辨道焚修练性根，应时粥饭益真元。斋馀有报君恩重，寿祝无疆帝道尊。参稽道德本无言，不二门开阐古先。多谢师尊传演教，要令后学悟真诠。高敞山斋立乳巅，飘飖云驭聚群仙。百灵听讲开坛夜，大法将临报语宣。幽栖枹朴古先精，宴坐参同元化并。一炷清香腾瑞霭，云端时透步虚声。精思名扁列金题，冲素斋居与道齐。德感天仙来听论，芝軿时降共参稽。游幸名山德寿存，鼎新大殿显仁恩。玉圭物物皆珍异，安奉严恭玉帝尊。众圣环拱位中天，统济乾坤妙转旋。高覆昆崙朝帝阙，注生回死福增延。湍激清泉舞翠蛟，幽亭跨涧对岩坳。我来憩此观嘉趣，一洗尘襟凡世抛。重楼高耸丹霄外，深夜声摩碧落中。神通无量鸿音远，永镇名山有显功。圣像迁祠出禁扃，天恩遣使从神灵。奉安钦敬祈民福，应感昭彰佑帝庭。巍然垂象隐精思，著述丹书与世违。真得紫文无上道，业成遗迹是题诗。宝阁庄严金玄耀，风铃震响玉丁东。甍飞杰出青霄上，道典珍藏在此中。一片轮囷迹严存，无心出岫瑞腾坤。不随风雨轻舒卷，触石凝然正性根。大涤之西一穷生，源高樵者只闻声。汲泉烹茗多甘味，内隐丹砂赤更清。琳宫门外小桥东，石罅泉流细脉通。清似玉壶承沆瀣，游人掬饮凛生风。秀钟天柱产灵芝，造就仙芽发嫩旗。采向先春烟露里，喊山凤尾岂为奇。鲮鳗环绕井楯间，两目神光状类丹。杖扑投渊阴雾锁，殿堂汹涌尽波澜。仙芝灵朮总芳妍，野草闲花各变迁。古栎复荣松化石，药苗蕃植可延年。覆石为亭武肃成，有仙来此变棋枰。炷香五色祥光现，缥缈灵官朝玉京。闲亭清憩觉情优，四顾岚光景色幽。湍玉飞帘侵座冷，璇源本自接天流。
仙迹岩题诗二十三首·三清殿
作者：无名氏
朝代：宋

虚无混沌未分前，大道元居太极先。
自一而三同祖炁，澄清高上积阳天。
仙迹岩题诗二十三首·云根石
作者：无名氏
朝代：宋
体裁：七言绝句

一片轮囷迹严存，无心出岫瑞腾坤。不随风雨轻舒卷，触石凝然正性根。
仙迹岩题诗二十三首·佑圣殿
作者：无名氏
朝代：宋

挺锋镇北阐威权，翦伐魔精正法宣。
化育黎民臻大道，安宁家国享长年。
仙迹岩题诗二十三首·冷泉
作者：无名氏
朝代：宋
体裁：七言绝句

琳宫门外小桥东，石罅泉流细脉通。清似玉壶承沆瀣，游人掬饮凛生风。
仙迹岩题诗二十三首·叶天师书楼
作者：无名氏
朝代：宋

巍然垂象隠精思，着述丹书与世违。
真得紫文无上道，业成遗迹是题诗。
仙迹岩题诗二十三首·天柱泉
作者：无名氏
朝代：宋

大涤之西一穷生，源高樵者只闻声。
汲泉烹茗多甘味，内隠丹砂赤更清。
仙迹岩题诗二十三首·张真君祠
作者：无名氏
朝代：宋
体裁：七言绝句

圣像迁祠出禁扃，天恩遣使从神灵。奉安钦敬祈民福，应感昭彰佑帝庭。
仙迹岩题诗二十三首·斋堂
作者：无名氏
朝代：宋

辨道焚修练性根，应时粥饭益真元。
斋余有报君恩重，寿祝无疆帝道尊。
仙迹岩题诗二十三首·方丈后聚仙亭
作者：无名氏
朝代：宋
体裁：七言绝句

高敞山斋立乳巅，飘飖云驭聚群仙。百灵听讲开坛夜，大法将临报语宣。
仙迹岩题诗二十三首·无骨篛
作者：无名氏
朝代：宋

许氏功成获上昇，曾遗一剂语丁宁。
山生绀篛奇无骨，洞隠金丹显有灵。
松竹欹岩非易取，烟霞塞道卒难经。
有缘仙者当须遇，用倖搜求岂露形。
仙迹岩题诗二十三首·昊天殿
作者：无名氏
朝代：宋
体裁：七言绝句

游幸名山德寿存，鼎新大殿显仁恩。玉圭物物皆珍异，安奉严恭玉帝尊。
仙迹岩题诗二十三首·演教堂
作者：无名氏
朝代：宋
体裁：七言绝句

参稽道德本无言，不二门开阐古先。多谢师尊传演教，要令后学悟真诠。
仙迹岩题诗二十三首·璇玑殿
作者：无名氏
朝代：宋

众圣环拱位中天，统济干坤妙转旋。
高覆昆崙朝帝阙，注生迴死福增延。
仙迹岩题诗二十三首·祥光亭
作者：无名氏
朝代：宋
体裁：七言绝句

覆石为亭武肃成，有仙来此变棋枰。炷香五色祥光现，缥缈灵官朝玉京。
仙迹岩题诗二十三首·精思道院
作者：无名氏
朝代：宋
体裁：七言绝句

精思名扁列金题，冲素斋居与道齐。德感天仙来听论，芝軿时降共参稽。
仙迹岩题诗二十三首·经阁
作者：无名氏
朝代：宋
体裁：七言绝句

宝阁庄严金玄耀，风铃震响玉丁东。甍飞杰出青霄上，道典珍藏在此中。
仙迹岩题诗二十三首·翠蛟亭
作者：无名氏
朝代：宋
体裁：七言绝句

湍激清泉舞翠蛟，幽亭跨涧对岩坳。我来憩此观嘉趣，一洗尘襟凡世抛。
仙迹岩题诗二十三首·道院
作者：无名氏
朝代：宋
体裁：七言绝句

幽栖枹朴古先精，宴坐参同元化并。一炷清香腾瑞霭，云端时透步虚声。
仙迹岩题诗二十三首·采芝朮即事
作者：无名氏
朝代：宋

仙芝灵朮总芳妍，野草闲花各变迁。
古栎復荣松化石，药苗蕃植可延年。
仙迹岩题诗二十三首·钟楼
作者：无名氏
朝代：宋
体裁：七言绝句

重楼高耸丹霄外，深夜声摩碧落中。神通无量鸿音远，永镇名山有显功。
仙迹岩题诗二十三首·飞玉亭
作者：无名氏
朝代：宋
体裁：七言绝句

闲亭清憩觉情优，四顾岚光景色幽。湍玉飞帘侵座冷，璇源本自接天流。
仙迹岩题诗二十三首·龙井
作者：无名氏
朝代：宋

鲮鳗环遶井楯间，两目神光状类丹。
杖扑投渊阴雾锁，殿堂汹涌尽波澜。
代意
作者：无名氏
朝代：宋
体裁：七言律诗

懊恼鸳鸯未白头，却寻遗翠失芳洲。离魂暗逐明珠佩，远目偏伤紫桂楼。湘水渺瀰归别渚，陇云容与澹新秋。菖花若有重开日，得见菖花亦自羞。
伊州曲·金鸡障下胡雏戏
作者：无名氏
朝代：宋
体裁：词

金鸡障下胡雏戏。乐极祸来，渔阳兵起。鸾舆幸蜀，玉环缢死。马嵬坡下尘滓。夜对行宫皓月，恨最恨、春风桃李。洪都方士。念君萦系。妃子。蓬莱殿里。觅寻太真，宫中睡起。遥谢君意。泪流琼脸，梨花带雨，仿佛霓裳初试。寄钿合、共金钗，私言徒尔。在天愿为、比翼同飞。居地应为、连理双枝。天长与地久，唯此恨无已。
伤双燕
作者：无名氏
朝代：宋
体裁：古风

燕燕于飞春欲暮，终日呢喃语如诉。但闻寄泪来潇湘，不闻有意如烈妇。夏氏狂儿好游猎，弹射飞禽类几绝。梁间双燕衔泥至，飞镞伤雄当儿戏。雌燕视之兀如痴，不能人言人不知。门前陂水清且泚，一飞径溺澄澜底。伤哉痛恨应未休，安得化作吕氏女，手刃其头报夫仇。
何侯洞
作者：无名氏
朝代：宋
体裁：七言绝句

何氏因韩姓始传，无由与舜共升天。洞前九井皆湮没，唯有荆榛绕庙壖。
侍香金童
作者：无名氏
朝代：宋

喜叶之地，手把怀儿摸。甚恰恨、出题厮撞著。内臣过得不住脚。忙里只是，看得斑驳。骇这一身冷汗，都如云雾薄。比似年时头势恶。待检又还猛想度。只恐根底，有人寻着。
侍香金童
作者：无名氏
朝代：宋
体裁：词

喜叶之地，手把怀儿摸。甚恰恨、出题厮撞著。内臣过得不住脚。忙里只是，看得斑驳。骇这一身冷汗，都如云雾薄。比似年时头势恶。待检又还猛想度。只恐根底，有人寻著。
侍香金童·喜叶之地
作者：无名氏
朝代：宋

喜叶之地，手把怀儿摸。
甚恰恨、出题斯撞着。
内臣过得不住脚。
忙里只是，看得斑驳。
骇这一身冷汗，都如云雾薄。
比似年时头势恶。
待检又还猛想度。
只恐根底，有人寻着。
侍香金童·喜叶之地
作者：无名氏
朝代：宋
体裁：词

喜叶之地，手把怀儿摸。甚恰恨、出题斯撞著。内臣过得不住脚。忙里只是，看得斑驳。骇这一身冷汗，都如云雾薄。比似年时头势恶。待检又还猛想度。只恐根底，有人寻着。
侍香金童·宝台蒙绣
作者：无名氏
朝代：宋
体裁：词

宝台蒙绣，瑞兽高三尺。玉殿无风烟自直。迤逦传杯盈绮席。苒苒菲菲，断处凝碧。是龙涎凤髓，恼人情意极。想韩寿、风流应暗识。去似彩云无处觅。惟有多情，袖中留得。
促拍满路花
作者：无名氏
朝代：宋

抱元能守一，四大自轻安。心中须返照，几曾闲。金乌衔耀，飞入烂银盘。心心心是道，只在心心，更于何处求仙。又何须衣冕，燕处欲超然。荣华能几日，便凋残。修真甚易，积行累功难。劝君强为善，五浊三途，便为云岛神山。人能常清静，天地悉皆归。一真含众妙，入希夷。昭文不会，气候有成亏。妄心寂灭尽，困睡饥餐，更无作用施为。自然，炉鼎就，光彩透帘帏。玉池神水涌，上生肥。如人饮水，冷暖自家知。自家性命事，自家了得，自家性命便宜。若论修养事，知有几多门。谛当归宿处，是灵根。至真至道，简易合乾坤。坎离并水火，止是筌蹄，粹然一点长存。个中如荐得，悟了五千言。金晶飞肘后，透昆崙。清江九曲，一棹破烟昏。水击三千里，九万鹏程，化成元是冥鲲。
促拍满路花
作者：无名氏
朝代：宋
体裁：词

抱元能守一，四大自轻安。
心中须返照，几曾闲。
金乌衔耀，飞入烂银盘。
心心心是道，只在心心，更於何处求仙。
又何须衣冕，燕处欲超然。
荣华能几日，便凋残。
修真甚易，积行累功难。
劝君强为善，五浊三途，便为云岛神山。
促拍满路花
作者：无名氏
朝代：宋
体裁：词

若论修养事，知有几多门。
谛当归宿处，是灵根。
至真至道，简易合乾坤。
坎离并水火，止是筌蹄，粹然一点长存。
个中如荐得，悟了五千言。
金晶飞肘后，透昆仑。
清江九曲，一棹破烟昏。
水击三千里，九万鹏程，化成元是冥鲲。
促拍满路花·人能常清静
作者：无名氏
朝代：宋
体裁：词

人能常清静，天涤悉皆归。
一真含众妙，入希夷。
昭文不会，气候有成亏。
妄心寂灭尽，困睡饥餐，更无作用施为。
自然，炉鼎就，光彩透帘帏。
玉池神水涌，上生肥。
如人饮水，冷暖自家知。
自家性命事，自家了得，自家性命便宜。
促拍满路花·其三
作者：无名氏
朝代：宋

若论修养事，知有几多门。谛当归宿处，是灵根。至真至道，简易合乾坤。坎离并水火，止是筌蹄，粹然一点长存。个中如荐得，悟了五千言。金晶飞肘后，透昆崙。清江九曲，一棹破烟昏。水击三千里，九万鹏程，化成元是冥鲲。
促拍满路花·其三
作者：无名氏
朝代：宋
体裁：词

若论修养事，知有几多门。谛当归宿处，是灵源。至真至道，简易合乾坤。坎离并水火，止是筌蹄，粹然一点长存。个中如荐得，悟了五千言。金晶飞肘后，透昆崙。清江九曲，一棹破烟昏。水击三千里，九万鹏程，化成元是冥鲲。
促拍满路花·其二
作者：无名氏
朝代：宋

人能常清静，天地悉皆归。一真含众妙，入希夷。昭文不会，气候有成亏。妄心寂灭尽，困睡饥餐，更无作用施为。自然，炉鼎就，光彩透帘帏。玉池神水涌，上生肥。如人饮水，冷暖自家知。自家性命事，自家了得，自家性命便宜。
促拍满路花·抱元能守一
作者：无名氏
朝代：宋
体裁：词

抱元能守一，四大自轻安。心中须返照，几曾闲。金乌衔耀，飞入烂银盘。心心心是道，只在心心，更于何处求仙。又何须衣冕，燕处欲超然。荣华能几日，便凋残。修真甚易，积行累功难。劝君强为善，五浊三途，便为云岛神山。
促拍满路花·若论修养事
作者：无名氏
朝代：宋

若论修养事，知有几多门。
谛当归宿处，是灵根。
至真至道，简易合干坤。
坎离并水火，止是筌蹄，粹然一点长存。
个中如荐得，悟了五千言。
金晶飞肘后，透昆仑。
清江九曲，一棹破烟昏。
水击三千里，九万鹏程，化成元是冥鲲。
倚西楼
作者：无名氏
朝代：宋
体裁：词

禁鼓初传时下打。
虚过清风明月夜。
眼如鱼目几曾乾，心似酒旗终日挂。
银汉低垂星斗斜。
院宇空寥烛卸。
西楼萧洒有谁知，教我独自上来、独自下。
倚西楼·往来与月为俦，舒展和天也蔽
作者：无名氏
朝代：宋

禁鼓初传时下打。虚过清风明月夜。眼如鱼目几曾乾，心似酒旗终日挂。银汉低垂星斗斜，院宇空寥银烛卸。西楼萧瑟有谁知，教我独自上来、独自下。
倚西楼·禁鼓初传时下打
作者：无名氏
朝代：宋

禁鼓初传时下打。
虚过清风明月夜。
眼如鱼目几曾干，心似酒旗终日挂。
银汉低垂星斗斜。
院宇空寥烛卸。
西楼萧洒有谁知，教我独自上来、独自下。
倾杯序·倾杯乐
作者：无名氏
朝代：宋
体裁：词

昔有王生，冠世文章，尝随旧游江渚。
偶尔停舟寓目，遥望江祠，依依陌上闲步。
恭诣殿砌，稽首瞻仰，返回归路。
遇老叟，坐于矶石，貌纯古。
因语□，子非王勃是致，生惊询之，片饷方悟。
子有清才，幸对滕王高阁，可作当年词赋。
汝但上舟，休虑。
迢迢仗清风去。
到筵中、下笔华丽，如神助。
会俊侣。
面如玉。
大夫久坐觉生怒。
报云落霞并飞孤鹜。
秋水长天，一色澄素。
阎公竦然，复坐华筵，次诗引序。
道鸣鸾佩玉，锵锵罢歌舞。
栋云飞过南浦。
暮帘卷向西山雨。
闲云潭影，淡淡悠悠，物换星移，几度寒暑。
阁中帝子，悄悄垂名，在於何处。
算长江、俨然自东去。
倾杯序·倾杯乐·昔有王生
作者：无名氏
朝代：宋
体裁：词

昔有王生，冠世文章，尝随旧游江渚。偶尔停舟寓目，遥望江祠，依依陌上闲步。恭诣殿砌，稽首瞻仰，返回归路。遇老叟，坐于矶石，貌纯古。因语□，子非王勃是致，生惊询之，片饷方悟。子有清才，幸对滕王高阁，可作当年词赋。汝但上舟，休虑。迢迢仗清风去。到筵中、下笔华丽，如神助。会俊侣。面如玉。大夫久坐觉生怒。报云落霞并飞孤鹜。秋水长天，一色澄素。阎公竦然，复坐华筵，次诗引序。道鸣鸾佩玉，锵锵罢歌舞。栋云飞过南浦。暮帘卷向西山雨。闲云潭影，淡淡悠悠，物换星移，几度寒暑。阁中帝子，悄悄垂名，在于何处。算长江、俨然自东去。
元丰二年慈圣光献皇后发引四首 十二时 其三 警场内
作者：无名氏
朝代：宋
体裁：词

治平时。暂垂帘，佑圣子、解危疑。坐安天下逾岁。厌避万机。退处宸闱。殿开庆养，志入希夷。扶皓日，浴咸池。看神孙、抚御千载，重雍累熙。四方钦仰洪慈。阴德远，仁功积，欢养罄九域，礼无违。事难期。乘霞去，乍睹升仙，诰下九围。泣血涟如，更鸾车、动春晚、雾暗翠旂。路指嵩伊。薤歌凤吹。悠飏逐风悲。珠殿悄，网尘垂。空坐湿，罔极吾皇孝思。镂玉写音徽。彤管炜，青编纪，宁更羡周雅，播声诗。
元丰二年慈圣光献皇后发引四首 祔陵歌 其四 警场内
作者：无名氏
朝代：宋
体裁：词

真人地，瑞应待圣时。巩原西。荥河会，涧洛与瀍伊。众水萦回。嵩高映抱，几叠屏帏。秀岭参差。遥山群凤随。共瞻陵寝浮佳气，非烟朝暮飞。龟筮告前期。奠收玉斝，筵卷时衣。銮辂晓驾载龙旂。路逶迟。铃歌怨、画翣引华芝。雾薄风微。真游远、闭宝阁金扉。侍女悲啼。玉阶春草滋。露桃结子灵椿翠，青车何日归。衔恨望西畿。便一房锁，夜台晓无期。
八声甘州·寿国太夫人
作者：无名氏
朝代：宋
体裁：词

渐纷纷、木叶下亭皋，秋容际寒空。庆屏山南畔、龟游绿藻，鹤舞青松。缥缈非烟非雾，喜色有无中。帘幕金风细，香篆濛濛。好是庭闱称寿，簇舞裙歌板，欢意重重。况芝兰满砌，行见黑头公。看升平、乌栖画戟，更重开、大国荷荣封。人难老，年年醉赏，满院芙蓉。
八声甘州·渐纷纷、木叶下亭皋
作者：无名氏
朝代：宋

渐纷纷、木叶下亭皋，秋容际寒空。
庆屏山南畔、龟游绿藻，鹤舞青松。
缥缈非烟非雾，喜色有无中。
帘幕金风细，香篆蒙蒙。
好是庭闱称寿，簇舞裙歌板，欢意重重。
况芝兰满砌，行见黑头公。
看升平、乌栖画戟，更重开、大国荷荣封。
人难老，年年醉赏，满院芙蓉。
八宝妆·寿节推权教
作者：无名氏
朝代：宋

是舍人才调，犹采茅、紫芝峰。有列宿心胸，清辞太白，雅趣元龙。从他暂、无毡官冷，怡然怀抱自从容。枫陛荐章吻合，金闺仙籍名通。暑馀凉送薰风。圆桂魄、丽遥空。庆初度垂弧，莲开十丈，酒满千钟。明年称寿何处，看玉犀、人在玉堂中。藻鉴正当莲省，诸生来到蟾宫。
八宝妆·是舍人才调
作者：无名氏
朝代：宋

是舍人才调，犹采茅、紫芝峰。
有列宿心胸，清辞太白，雅趣元龙。
从他暂、无毡官冷，怡然怀抱自从容。
枫陛荐章吻合，金闺仙籍名通。
暑馀凉送熏风。
圆桂魄、丽遥空。
庆初度垂弧，莲开十丈，酒满千锺。
明年称寿何处，看玉犀、人在玉堂中。
藻鉴正当莲省，诸生来到蟾宫。
八宝妆·是舍人才调
作者：无名氏
朝代：宋
体裁：词

是舍人才调，犹采茅、紫芝峰。有列宿心胸，清辞太白，雅趣元龙。从他暂、无毡官冷，怡然怀抱自从容。枫陛荐章吻合，金闺仙籍名通。暑馀凉送薰风。圆桂魄、丽遥空。庆初度垂弧，莲开十丈，酒满千锺。明年称寿何处，看玉犀、人在玉堂中。藻鉴正当莲省，诸生来到蟾宫。
八年神宗灵驾发引四首 其四 永裕陵歌
作者：无名氏
朝代：宋
体裁：词

升龙德，当位富春秋。受天球。膺骏命，玉帛走诸侯。宝阁珠楼临上苑，百卉弄春柔。隐约瀛洲。旦旦想宸游。那知羽驾忽难留。八马入丹邱。哀仗出神州。笳声凝咽，旌旆去悠悠。碧山头。真人地，龟洛奥，凤台幽。绕伊流。嵩峰冈势结蛟虬。皇堂一闭威颜杳，寒雾带天愁。守陵嫔御，想像奉龙辀。牙盘赭案肃神休。何日觌云裘。红泪滴衣褠。那堪风点缀、柏城秋。
八年神宗灵驾发引四首 其四 永裕陵歌
作者：无名氏
朝代：宋

升龙德，当位富春秋。受天球。膺骏命，玉帛走诸侯。宝阁珠楼临上苑，百卉弄春柔。隐约瀛洲。旦旦想宸游。那知羽驾忽难留。八马入丹邱。哀仗出神州。笳声凝咽，旌旗去悠悠。碧山头。真人地，龟洛奥，凤台幽。绕伊流。嵩峰冈势结蛟虬。皇堂一闭威颜杳，寒雾带天愁。守陵嫔御，想像奉龙辀。牙盘赭案肃神休。何日觌云裘。红泪滴衣褠。那堪风点缀、柏城秋。
八年神宗灵驾发引四首·导引
作者：无名氏
朝代：宋

金殿晚，注目望宫车。忽听受遗书。白云缥缈帝乡去，抱弓空慕龙湖。瑶津风物胜蓬壶。春色至、望雕舆。花飞人寂寂，凄凉一梦清都。炎图盛，六叶正，协重光。膺宝瑞，更法度，智勇超轶成汤。昭回云汉烂文章。震扬威武慑多方。生民帖泰拥殊祥。封人祝颂，万寿与天长。岂知丹鼎就，龙下五云旁。飘然真驭。游衍仙乡。泣彤裳。伊落洋洋。嵩峰少室相望。藏弓剑，游衣冠，俊功盛德难忘。泉台寂、鱼烛荧煌。银海深、凫雁翱翔。想像平居谩焚香。望陵人散，翠柏忽成行。犹馀嵩峰月，夜夜照幽堂。千秋陈迹凄凉。珍符锡佑启真人。储思在斯民。勤劳日升万物，皆入陶钧。收威柄，更法令，鼎从新。东风吹百卉，上苑正青春。流虹节近，衣冠玉帛，交奏严宸。万寿祝尧仁。忽听宫车晚出，但号慕，瞻云路，企龙鳞。穷天英。冠古精神。杳然上傃，人空望、属车巡。虚仗星陈。画翣环拥龙輴。泉宫掩，帝乡远，邈难亲。反雕轮。飞羽盖、还渡天津。雾迷朱服，风摇细扇，触目悲辛。列嫔嫱，垂红泪，浥行尘。相将问。何日下青旻。升龙德，当位富春秋。受天球。膺骏命，玉帛走诸侯。宝阁珠楼临上苑，百卉弄春柔。隐约瀛洲。旦旦想宸游。那知羽驾忽难留。八马入丹邱。哀仗出神州。笳声凝咽，旌旗去悠悠。碧山头。真人地，龟洛奥，凤台幽。绕伊流。嵩峰冈势结蛟虬。皇堂一闭威颜杳，寒雾带天愁。守陵嫔御，想像奉龙辀。牙盘赭案肃神休。何日觌云裘。红泪滴衣褠。那堪风点缀、柏城秋。
六州
作者：无名氏
朝代：宋
体裁：词

双凤落，佳气蔼龙山。
澄江左，清湖右，日夜海潮翻。
因吉地、卜筑圜坛。
宏基隆陛级，神位周环。
边陲静、挂起櫜鞬。
奠枕海隅安。
三年亲祀，一阳初动，虔修大报，高处紫烟燔。
看鸣銮，钩陈肃，天仗转，朔风寒。
孤竹管，云和瑟，乐奏彻天关。
嘉笾荐、玉奠璵璠。
奉神欢。
九霄瑞气起祥烟。
来如风马欻然。
还留福，已滋繁。
回龙驭，升丹阙，布皇泽，春色满人间。
六州
作者：无名氏
朝代：宋
体裁：词

娟娟月，初未缺，忽沈西。
桂枝残，寒兔下，惟见露脚斜飞。
六宫歌笑奉瑶墀。
一朝寂寞掩褘衣。
夜星不动玉鸾嘶。
沈沈何处，愁雾锁金扉。
群仙瞻道范，肃驾到蓬池。
紫清逸辔，飞电奔驰。
又谁知。
一世柔仪。
椒涂玉钮金螭。
赞圣主，膺天命，功勤曾佐雍熙。
瑶天隔，玉闼低迷。
五云高、绛府参差。
往事如今好寻思。
留得香笺镂管、写新诗。
但看芳猷美，宝册传徽。
隆名万古昭垂。
六州
作者：无名氏
朝代：宋
体裁：词

娟娟月，初未缺，忽沉西。桂枝残，寒兔下，惟见露脚斜飞。六宫歌笑奉瑶墀。一朝寂寞掩袆衣。夜星不动玉鸾嘶。沉沉何处，愁雾锁金扉。群仙瞻道范，肃驾到蓬池。紫清逸辔，飞电奔驰。又谁知。一世柔仪。椒涂玉钮金螭。赞圣主，膺天命，功勤曾佐雍熙。瑶天隔，玉闼低迷。五云高、绛府参差。往事如今好寻思。留得香笺镂管、写新诗。但看芳猷美，宝册传徽。隆名万古昭垂。
六州
作者：无名氏
朝代：宋
体裁：词

庆深恩。
宝历正乾坤。
前帝子，后圣孙。
援立两仪轩。
西宫大母朝寝门。
望椒闼常温。
芳时媚景，有三千宫女，相将奉、玉辇金根。
上林红英繁。
缥缈钧天。
奏梨园。
望绝瑶池，影断桃源。
恨难论。
开禁阍。
春风丹旐翩翩。
飞翠盖、驾雕輼。
容卫入西原。
管箫动地清喧。
陵上柏烟昏。
残霞弄影，孤蟾浮天外，行人触目是销魂。
问苍天。
尘世光阴去如奔。
河洛潺湲。
此恨长存。
六州
作者：无名氏
朝代：宋
体裁：词

承景运，天子奉明堂。
玉烛应，金飚动，万宝盈箱。
严法驾、天路龙骧。
采仗迎祥。
日色动扶桑。
款清庙、我诚将。
回御八鸾锵。
於皇仁孝，祖宗来顾，熙于四极，令问载无疆。
躬严配、笙镛奏凤来翔。
瑞烟起，浮帝衮，玉步间天香。
升重宇、壁玉华光。
桂流觞。
神虞夕照熉黄。
九霄鸣佩下清厢。
齐拱太微傍。
群心同愿，长临路寝，三年讲礼，显祀文王。
六州
作者：无名氏
朝代：宋
体裁：词

昭圣武，不战屈人兵。
干戈戢，烽燧息，海宇清宁。
民丰业，歌咏升平。
愿咸归畎亩，力穑为甿。
经界正、东作西成。
农务轸皇情。
躬亲耒耜，相劝深耕。
人心感悦，击壤沸欢声。
乘鸾辂，羽旗彩仗鲜明。
传清跸，行黄道，缇骑出重城。
仰瞻日表，映朱紘。
环佩更锵鸣。
百执公卿。
不辞染履意专精。
准拟奉粢盛。
田多稼，风行遐迩，家家给足，胥庆三登。
六州
作者：无名氏
朝代：宋
体裁：词

炎灵永。
长乐助文明。
居靖懿，敷皇化，四海升平。
慈是宝、万物怀生。
耀德不观兵。
大治欢声。
金辂饬、藻卫天行。
春色满皇京。
登歌清庙，神祈顾飨，瑄玉纯精。
亿万载持盈。
膺天贶。
尤祥纷委来呈。
木连芝三秀，玉烛协和平。
仲春月、万杏初荣。
整羽卫葱衡。
亲款神明。
九韶叠奏罄箫笙。
上以继咸英。
黄流玉瓒，殊庭肸蚃，宸仪回复，景祐遍寰瀛。
六州
作者：无名氏
朝代：宋
体裁：词

皇抚极，明德贯乾坤。
信星列，卿云烂，辉亘紫微垣。
思报贶、明诏祠宫，练时搜旷典，紫畤觚坛，昭孝德、亲御和銮。
振鹭玉珊珊。
精纯谒款，膋萧爌炀。
黄流湛澹，百末布生兰。
扣天阍，延飞驾，相彷佛，降云端。
神光集，嘉响应，霭霭万衣冠。
竣熙事清晓轻寒。
恣荣观。
华衣雾縠般般。
乾坤并贶庆君欢。
翘首圣恩宽。
遵皇极，沛天泽，灵心怿，龟鼎永尊安。
六州
作者：无名氏
朝代：宋
体裁：词

齐天宇，四海洽淳风。
接宝胄，垂真检，景祚无穷。
成玉牒、日观归功。
冀野升方鼎，脽上由崇。
钦桧井、云跸巡东。
国本震为宫。
乾文焕炳，真祠曲密，重祥叠瑞，琼蕴降高穹。
膺丕烈，虔心建垂鸿。
询吉士，郊兆执玉荐衷。
锺律应、云物迎空。
乐和轮囷。
嘉气葱葱。
天神来降发冲融。
玉烛四时通。
星回金辂雷作解，昆蚑被惠，亿载帝基隆。
六州·中兴运
作者：无名氏
朝代：宋

中兴运，孝治格升平。
回騩驭，弭凤驾，册宝初上鸿名。
龙楼问寝候鸡鸣。
更翻莱戏彩衣轻。
坤躔夜照老人星。
金觞上寿，长愿燕慈宁。
乘云何处去，愁断紫箫声。
追思金殿，椒壁丹楹。
又谁知、勤俭仁明。
风行化被宫庭。
佑圣主，底明时。
阴功暗及生灵。
离宫晚、花卉娉婷。
甲观高、潮海峥嵘。
往事回头忽飘零。
空留嫔御，掩泣望霓旌。
会稽山翠，永佑陵高，而今便是蓬瀛。
六州·九龙舆
作者：无名氏
朝代：宋
体裁：词

九龙舆。记春暮、幸蓬壶。琼囿敞，绣仗趋。年华与逝水俱。瑶京远，信息断无。宝津池面落花铺。愁晚容车来禁涂。凤箫鸾翣，西指昭陵去。旧赏蟠桃熟，又见涨海枯。应共灵真母，曳霞裾。宴清都。恨满山隅。春城翠柏藏乌。扃户剑，照灯鱼。人间一梦觉馀。泉宫窈窕锁夜龙，银江澄澹浴仙凫。烟冷金炉玉殿虚。绿苔新长，雕辇曾行处。夜夜东朝月，似旧照锦疏。侍女盈盈泪珠。
六州·千载运
作者：无名氏
朝代：宋
体裁：词

千载运，宝业正遐昌。
钦至道，崇明祀，盛礼迈前王。
銮辂动，万骑腾骧。
驰道纷彩仗，瑞日煌煌。
奉秘检、玉羽群翔。
非雾满康庄。
躬朝真馆，齐心绎思，顺风俯拜，奠酒爇萧芗。
精衷达，飚轮降格昭彰。
回羽旆，驻雕辇，旧地访睢阳。
亭清庙、孝德辉光。
届灵场。
星罗万国珪璋。
陈牲币、金石锵洋。
景福降穰穰。
垂衣法坐，恩覃群品，庆均海宇，圣寿保无疆。
六州·垂炎运
作者：无名氏
朝代：宋
体裁：词

垂炎运，真主嗣瑶图。
海波晏，卿云烂，日月丽皇都。
年屡稔、万宝山储。
广莫风生律，一气潜嘘。
陈法驾、翠羽装舆。
清跸下天衢。
金匏六变，欻然灵顾，来车风马，拜贶紫坛初。
奉神娱。
嘉笾荐，美玉奠，照荧□。
星彩动，霜华薄，禁阁漏声疏。
回龙驭、宝瑞纷敷。
众心愉。
钧天别奏箫竽。
仙人楼上捧赦书。
舞鹤更踌蹰。
丹徼北，穷沙漠，涵皇泽，盛德迈唐虞。
六州·娟娟月
作者：无名氏
朝代：宋

娟娟月，初未缺，忽沈西。
桂枝残，寒兔下，惟见露脚斜飞。
六宫歌笑奉瑶墀。
一朝寂寞掩袆衣。
夜星不动玉鸾嘶。
沈沈何处，愁雾锁金扉。
群仙瞻道范，肃驾到蓬池。
紫清逸辔，飞电奔驰。
又谁知。
一世柔仪。
椒涂玉钮金螭。
赞圣主，膺天命，功勤曾佐雍熙。
瑶天隔，玉闼低迷。
五云高、绛府参差。
往事如今好寻思。
留得香笺镂管、写新诗。
但看芳猷美，宝册传徽。
隆名万古昭垂。
六州·寰宇定
作者：无名氏
朝代：宋
体裁：词

寰宇定，四海奉文思。
书轨混，梯航凑，共戴昌期。
稽古典、方咏京坻。
耕籍丰民稼，敦本农时。
陈羽卫、日月旌旗。
衮冕次坛壝。
帷宫宿设，梐枑相差。
穆清端拱，星毕照罘罳。
良宵永，为民广洽，庞褫奏、行漏昭庭燎，铙吹鼓曾飔。
百神拥卫斗东移。
明发俨皇仪。
手揽洪縻。
丰年万亿与千斯。
德泽遍华夷。
回旋辂、天临双阙，四方在宥，永保鸿基。
六州·崇严配
作者：无名氏
朝代：宋

崇严配，衢室飨中宸。
寻汉礼，崇唐典，袭映情文。
方宝辂、羽卫星陈。
藻绣填驰路，昭烂如云。
灵顾諟，德升闻。
旷瑞集纷纶。
承平嘉靖，收成和熟，万方歌舞，喜气满青旻。
成熙事、宣和舆物惟新。
展宫寝，疑庙室，飨帝极尊亲。
罄宸虑，四海骈臻。
肃簪绅。
斋明际，浃人神。
干元盛则属兹辰。
皇业协华勋。
房心正位，端居报政，三年美荐，广孝福吾民。
六州·庆深恩
作者：无名氏
朝代：宋

庆深恩。
宝历正干坤。
前帝子，后圣孙。
援立两仪轩。
西宫大母朝寝门。
望椒闼常温。
芳时媚景，有三千宫女，相将奉、玉辇金根。
上林红英繁。
缥缈钧天。
奏梨园。
望绝瑶池，影断桃源。
恨难论。
开禁阍。
春风丹旐翩翩。
飞翠盖、驾雕輼。
容卫入西原。
管箫动地清喧。
陵上柏烟昏。
残霞弄影，孤蟾浮天外，行人触目是销魂。
问苍天。
尘世光阴去如奔。
河洛潺湲。
此恨长存。
六州·承圣绪
作者：无名氏
朝代：宋
体裁：词

承圣绪，垂意在升平。
驱貔虎，策豪英。
号令肃天兵。
四方无复羽书征。
德泽浸群生。
睿谋雄俊，绌汉高狭陋，慕三皇二帝，登闳缉乐缀文明。
将升岱狱告功成。
玉牒金绳。
腾宝飞声。
事难评。
轩鼎就、清都一梦俄顷。
飞霞佩，乘龙驭，羽卫入高清。
祥光浮动五色，迎鸾凤，杂箫笙。
因山功就，同轨人至，铭旌画翣，行背重城。
楚笳凝咽，汉仪雄盛，攀慕伤情。
惟馀内传，知向蓬瀛。
六州·承天统
作者：无名氏
朝代：宋
体裁：词

承天统，圣主应昌辰。
宝箓降，飚游至，瑞命庆惟新。
崇大号，仰奉高真。
献岁当初吉，天下皆春。
谒秘宇、藻卫星陈。
芗霭极纷纶。
琼编焜耀，仙衣綷□，垂旒俯拜，荐献礼惟寅。
芬芳备，精衷上达穹旻。
尊道祖，享清庙，助祭万方臻。
升泰畤、缛典弥文。
侍群臣。
汉庭儒雅彬彬。
烟飞火举毕严禋。
天地降氤氲。
高临华阙，恩覃动植，庆延宗社，圣寿比灵椿。
六州·承景运
作者：无名氏
朝代：宋

承景运，天子奉明堂。
玉烛应，金飚动，万宝盈箱。
严法驾、天路龙骧。
采仗迎祥。
日色动扶桑。
款清庙、我诚将。
回御八鸾锵。
于皇仁孝，祖宗来顾，熙于四极，令问载无疆。
躬严配、笙镛奏凤来翔。
瑞烟起，浮帝衮，玉步间天香。
升重宇、壁玉华光。
桂流觞。
神虞夕照熉黄。
九霄鸣佩下清厢。
齐拱太微傍。
群心同愿，长临路寝，三年讲礼，显祀文王。
六州·承皇统
作者：无名氏
朝代：宋
体裁：词

承皇统，天地洽清宁。
熙帝载，建民极，百度推明。
崇让肄、博考儒经。
游豫腾谣诵，星跸天行。
留绀宇、顺拜金庭。
兆庶动欢声。
灵心上达，卿云成盖，祥风袭物，瑞日耀园清。
列圣孝德被寰瀛。
就阳位协吉，周正俨簪缨。
交对越群灵。
皇威赫奕盛仪成。
徽册受鸿名。
鸡竿肆赦，鸳行均庆，翾飞浸泽，期万保升平。
六州·明天子
作者：无名氏
朝代：宋

明天子，昔日丕纂鸿图。
躬道德，崇学问，稽古训，访群儒。
日亲广厦、论唐虞。
讲求政治、想都俞。
君臣一德、志交孚。
外夷效顺，犹自选车徒。
仁恩沾四国，固结满寰区。
千年宗社，万岁规摹。
重新天命出干符。
老癃策杖相扶。
愿观德化遍方隅。
幸无死须臾。
谓宜圣寿等嵩呼。
遽登云舆。
上龙湖。
宸居幽寂紫云孤。
宸章宝画，但与日星俱。
龙帷凤翣已载涂。
忍听笳鼓嗟呼。
六州·昭圣武
作者：无名氏
朝代：宋

昭圣武，不战屈人兵。
干戈戢，烽燧息，海宇清宁。
民丰业，歌咏升平。
愿咸归畎亩，力穑为甿。
经界正、东作西成。
农务轸皇情。
躬亲耒耜，相劝深耕。
人心感悦，击壤沸欢声。
乘鸾辂，羽旗彩仗鲜明。
传清跸，行黄道，缇骑出重城。
仰瞻日表，映朱纮。
环佩更锵鸣。
百执公卿。
不辞染履意专精。
准拟奉粢盛。
田多稼，风行遐迩，家家给足，胥庆三登。
六州·炎图盛
作者：无名氏
朝代：宋
体裁：词

炎图盛，六叶正，协重光。膺宝瑞，更法度，智勇超轶成汤。昭回云汉烂文章。震扬威武慑多方。生民帖泰拥殊祥。封人祝颂，万寿与天长。岂知丹鼎就，龙下五云旁。飘然真驭。游衍仙乡。泣彤裳。伊落洋洋。嵩峰少室相望。藏弓剑，游衣冠，俊功盛德难忘。泉台寂、鱼烛荧煌。银海深、凫雁翱翔。想像平居谩焚香。望陵人散，翠柏忽成行。犹馀嵩峰月，夜夜照幽堂。千秋陈迹凄凉。
六州·炎灵永
作者：无名氏
朝代：宋

炎灵永。
长乐助文明。
居靖懿，敷皇化，四海升平。
慈是宝、万物怀生。
耀德不观兵。
大治欢声。
金辂饬、藻卫天行。
春色满皇京。
登歌清庙，神祈顾飨，瑄玉纯精。
亿万载持盈。
膺天贶。
尤祥纷委来呈。
木连芝三秀，玉烛协和平。
仲春月、万杏初荣。
整羽卫葱衡。
亲款神明。
九韶叠奏罄箫笙。
上以继咸英。
黄流玉瓒，殊庭肸蚃，宸仪回复，景佑遍寰瀛。
六州·皇抚极
作者：无名氏
朝代：宋

皇抚极，明德贯干坤。
信星列，卿云烂，辉亘紫微垣。
思报贶、明诏祠宫，练时搜旷典，紫畤觚坛，昭孝德、亲御和銮。
振鹭玉珊珊。
精纯谒款，膋萧爌炀。
黄流湛澹，百末布生兰。
扣天阍，延飞驾，相彷佛，降云端。
神光集，嘉响应，霭霭万衣冠。
竣熙事清晓轻寒。
恣荣观。
华衣雾縠般般。
干坤并贶庆君欢。
翘首圣恩宽。
遵皇极，沛天泽，灵心怿，龟鼎永尊安。
六州·齐天宇
作者：无名氏
朝代：宋

齐天宇，四海洽淳风。
接宝胄，垂真检，景祚无穷。
成玉牒、日观归功。
冀野升方鼎，脽上由崇。
钦桧井、云跸巡东。
国本震为宫。
干文焕炳，真祠曲密，重祥叠瑞，琼蕴降高穹。
膺丕烈，虔心建垂鸿。
询吉士，郊兆执玉荐衷。
锺律应、云物迎空。
乐和轮囷。
嘉气葱葱。
天神来降发冲融。
玉烛四时通。
星回金辂雷作解，昆蚑被惠，亿载帝基隆。
六州歌头·扬休玉色
作者：无名氏
朝代：宋
体裁：词

扬休玉色，山立秉鸿枢。圣天子、方有志，会东都。得真儒。身佩安危寄，本兵柄，修军政，朝野庆，钧衡任，赖诗谟。天上麒麟挺，徐卿子，坐肃憸夫。向六阳时候，佳瑞纪门弧。炳炳阶符。照蓬壶。看兄枢使，弟元帅，真盛事，世间无。筹密边烽息，凛羌胡。玉音俞。伫正三槐位，散膏泽，福寰区。河如带，山如砺，巩皇图。金鼎调元远大，中书考，致主唐虞。想公门桃李，应不弃山樗。愿借嘘枯。
兴化沙溪驿题壁
作者：无名氏
朝代：宋
体裁：七言绝句

沙溪祇是旧沙溪，今日重来路欲迷。独有暮鸦知我意，白云深处尽情啼。
减字木兰花
作者：无名氏
朝代：宋
体裁：词

向来梅发。
雪袂仙裳回绛阙。
今又梅开。
已领熊罢好梦来。
试将梅比。
才著阳和争结子。
梅子生成。
早晚须调鼎鼐羹。
减字木兰花
作者：无名氏
朝代：宋

家门希差。养得一枚依样画。百事无能。只去篱边缠倒藤。几回水上。轧捺不翻真个强。无处容他。只好炎天㬠作巴。
减字木兰花
作者：无名氏
朝代：宋

庭梅初绽。风递幽香清更远。别有孤根。不待阳和一点恩。雪中风韵。皓质冰姿真莹静。月下精神。来到窗前疑是君。疏梅风韵。不许游蜂飞蝶近。要识芳容。除向瑶台月下逢。尊前一见。换尽平生桃李眼。却笑襄王。楚梦无踪空断肠。山城驿近。又报寒梅传驿信。远水孤村。月下何人与断魂。幽芳在手。花木无情那得瘦。似此天真。好赠东阳姓沈人。香肌清瘦。泪湿轻红疏雨后。笑靥微开。宿雨微醺越女腮。多情无奈。玉管休吹帘影外。薄晚池台。惆怅繁华梦里来。东君有待。留得一枝香雪在。晚日融融。只恐轻酥暖渐熔。歌催管送。芳酒一尊谁与共。寂寞墙东。潇洒黄昏满院风。园林衰槁。一品梅花开太早。紫蕊檀心。独占中央色似金。幽香清远。对景开尊同赏玩。雅称仙姿。莫是多情染相思。
减字木兰花
作者：无名氏
朝代：宋
体裁：词

春融酒困。一寸横波千里恨。着处芳菲。蝶兴莺情醉自迷。欹云妥翠。冷落金屏山十二。低抱琵琶。月向黄昏日又斜。
减字木兰花
作者：无名氏
朝代：宋
体裁：词

春融酒困。一寸横波千里恨。著处芳菲。蝶与莺情醉自迷。敧云妥翠。冷落金屏山十二。低抱琵琶。月向黄昏日又斜。
减字木兰花
作者：无名氏
朝代：宋
体裁：词

蔷薇叶暗。满架浓阴风不乱。午酒才醒。历历黄鹂枕上听。此情难遣。不比红蕉心易展。要识离愁。只似杨花不自由。
减字木兰花 其二 寿人六十
作者：无名氏
朝代：宋

喜逢生日。偻指今年方六十。次第回春。甲子从头又一新。敬驰一曲。付与歌儿勤为祝。满劝金钟。试问蟠桃几度红。
减字木兰花 原无调名，兹据律补 浩然斋雅谈
作者：无名氏
朝代：宋

并州霜早。禾黍离离成腐草。马困人疲。惟有郊原雀鼠肥。分明有路。好逐衡阳征雁去。鼓角声中。全晋山河一半空。
减字木兰花·一丘一壑
作者：无名氏
朝代：宋
体裁：词

一丘一壑。野鹤孤云随处乐。篆带纱巾。且与筠庄作主人。高山流水。指下风生千古意。寿庆年年。长在新秋六日前。
减字木兰花·兄螟乃弟子
作者：无名氏
朝代：宋

花间棠棣。匹似人间兄与弟。一种花枝。底事当年却盛衰。中藏蜾蠃。忽遇螟蛉真类我。换叶移根。要与相辉映一门。
减字木兰花·其五
作者：无名氏
朝代：宋
体裁：词

东君有待。留得一枝香雪在。晚日融融。只恐轻酥暖渐熔。歌催管送。芳酒一尊谁与共。寂寞墙东。潇洒黄昏满院风。
减字木兰花·其五
作者：无名氏
朝代：宋
体裁：词

东君有待。留得一枝香雪在。晚日融融。只恐轻酥暖渐镕。歌催管送。芳酒一尊谁与共。寂寞墙东。潇洒黄昏满院风。
减字木兰花·凭谁妙笔
作者：无名氏
朝代：宋
体裁：词

凭谁妙笔，横扫素缣三百尺。天下应无，此是钱塘湖上图。
一般奇绝，云淡天高秋夜月。费尽丹青，只这些儿画不成。
减字木兰花·十一月娶，后十一月生子
作者：无名氏
朝代：宋

向来梅发。雪袂仙裳回绛阙。今又梅开。已领熊罴好梦来。试将梅比。才著阳和争结子。梅子生成。早晚须调鼎鼐羹。
减字木兰花·向来梅发
作者：无名氏
朝代：宋

向来梅发。
雪袂仙裳回绛阙。
今又梅开。
已领熊罢好梦来。
试将梅比。
才着阳和争结子。
梅子生成。
早晚须调鼎鼐羹。
减字木兰花·啬薇叶暗
作者：无名氏
朝代：宋
体裁：词

啬薇叶暗。满架浓阴风不乱。午酒才醒。历历黄鹂枕上听。此情难遣。不比红蕉心易展。要识离愁。只似杨花不自由。
减字木兰花·喜逢生日
作者：无名氏
朝代：宋
体裁：词

喜逢生日。
偻指今年方六十。
次第回春。
甲子从头又一新。
敬驰一曲。
付与歌儿勤为祝。
满劝金锺。
试问蟠桃几度红。
减字木兰花·园林衰槁
作者：无名氏
朝代：宋
体裁：词

园林衰槁。一品梅花开太早。紫蕊檀心。独占中央色似金。幽香清远。对景开尊同赏玩。雅称仙姿。莫是多情染相思。
减字木兰花·家门希差
作者：无名氏
朝代：宋
体裁：词

家门希差。
养得一枚依样画。
百事无能。
只去篱边缠倒藤。
几回水上。
轧捺不翻真个强。
无处容他。
只好炎天晒作巴。
减字木兰花·山城驿近
作者：无名氏
朝代：宋
体裁：词

山城驿近。又报寒梅传驿信。远水孤村。月下何人与断魂。幽芳在手。花木无情那得瘦。似此天真。好赠东阳姓沈人。
减字木兰花·庆女人三月初五
作者：无名氏
朝代：宋

蓂开五叶。正是瑶池逢诞节。昨夜观星。南极边头婺女明。家邻九曲。寿比群仙何待祝。满劝金钟。但问蟠桃几度红。
减字木兰花·庭梅初绽
作者：无名氏
朝代：宋
体裁：词

庭梅初绽。风递幽香清更远。别有孤根。不待阳和一点恩。雪中风韵。皓质冰姿真莹静。月下精神。来到窗前疑是君。
减字木兰花·慈闱生日
作者：无名氏
朝代：宋
体裁：词

慈闱生日。恰则今年当八十。玉宇澄清。五夜分明见寿星。恩深鞠育。长愿一身全五福。满劝椒觞。岁岁今朝拜阿娘。
减字木兰花·春融酒困
作者：无名氏
朝代：宋

春融酒困。
一寸横波千里恨。
着处芳菲。
蝶与莺情醉自迷。
敧云妥翠。
冷落金屏山十二。
低抱琵琶。
月向黄昏日又斜。
减字木兰花·木芙蓉
作者：无名氏
朝代：宋

舞台歌院。雨后西风寒剪剪。翠掩屏风。花与残霞一样红。宫裀隐绣。香软巧随莲步绉。不怕露寒。日日拼教醉画栏。
减字木兰花·疏梅风韵
作者：无名氏
朝代：宋
体裁：词

疏梅风韵。不许游蜂飞蝶近。要识芳容。除向瑶台月下逢。尊前一见。换尽平生桃李眼。却笑襄王。楚梦无踪空断肠。
减字木兰花·祥呈香褓
作者：无名氏
朝代：宋

祥呈香褓。
尝记翁生当己卯。
福禄俱添。
绿鬓红颜七十三。
芝兰满砌。
争着彩衣堂下戏。
祝寿无涯。
王母襟期醉九霞。
减字木兰花·祥呈香褓
作者：无名氏
朝代：宋
体裁：词

祥呈香褓。尝记翁生当己卯。福禄俱添。绿鬓红颜七十三。芝兰满砌。争著彩衣堂下戏。祝寿无涯。王母襟期醉九霞。
减字木兰花·舞台歌院
作者：无名氏
朝代：宋
体裁：词

舞台歌院。
雨后西风寒翦翦。
翠掩屏风。
花与残霞一样红。
宫裀隐绣。
香软巧随莲步绉。
不怕露寒。
日日拼教醉画栏。
减字木兰花·阿兄生日
作者：无名氏
朝代：宋
体裁：词

阿兄生日。屈指今年年五十。豆雨初晴。昨夜分明见寿星。槐黄已迫。愿言共展冲天翼。桂子飘香。看取吾家棣萼芳。
减字木兰花·香肌清瘦
作者：无名氏
朝代：宋
体裁：词

香肌清瘦。泪湿轻红疏雨后。笑靥微开。宿雨微醺越女腮。多情无奈。玉管休吹帘影外。薄晚池台。惆怅繁华梦里来。
减字木兰花·鹅黄初吐
作者：无名氏
朝代：宋
体裁：词

鹅黄初吐。无数蜂儿飞不去。别有香风。不与南枝斗浅红。凭谁折取。拟把玉人分付与。碧玉搔头。淡淡霓裳人倚楼。
凤凰台忆吹箫/凤凰台上忆吹箫
作者：无名氏
朝代：宋
体裁：词

红蓓珠圆，素蕤玉净，南荒已报春还。便迤逦，云开五岭，雪霁群蛮。喜见东君信息，应不管、潘鬓新班。凭谁寄，心萦秋水，目断春山。长记小桥斜度，潇洒处，苇篱茅舍三间。肯伴我、风光赏遍，月影疑残。好为调羹结子，玉铉冷、金鼎空闲。北枝畔，谁念嶰律犹寒。
凤凰台忆吹箫/凤凰台上忆吹箫
作者：无名氏
朝代：宋

红蓓珠圆，素蕤玉净，南荒已报春还。便迤逦，云开五岭，雪霁群蛮。喜见东君信息，应不管、潘鬓新班。凭谁寄，心萦秋水，目断春山。长记小桥斜渡，潇洒处，苇篱茅舍三间。肯伴我、风光赏遍，月影疑残。好为调羹结子，玉铉冷、金鼎空闲。北枝畔，谁念嶰律犹寒。
凤凰台忆吹箫·凤凰台上忆吹箫·红蓓珠圆
作者：无名氏
朝代：宋
体裁：词

红蓓珠圆，素蕤玉净，南荒已报春还。
便迤逦，云开五岭，雪霁群蛮。
喜见东君信息，应不管、潘鬓新班。
凭谁寄，心萦秋水，目断春山。
长记小桥斜渡，潇洒处，苇篱茅舍三间。
肯伴我、风光赏遍，月影疑残。
好为调羹结子，玉弦冷、金鼎空闲。
北枝畔，谁念嶰律犹寒。
凤凰阁
作者：无名氏
朝代：宋
体裁：词

遍园林绿暗，浑如翠幄。下无一片是花萼。可恨狂风横雨，忒煞情薄。尽底把、韶华送却。杨花无奈，是处穿帘透幕。岂知人意正萧索。春去也，这般愁、没处安著。怎奈向、黄昏院落。
凤凰阁·遍园林绿暗
作者：无名氏
朝代：宋

遍园林绿暗，浑如翠幄。
下无一片是花萼。
可恨狂风横雨，忒煞情薄。
尽底把、韶华送却。
杨花无奈，是处穿帘透幕。
岂知人意正萧索。
春去也，这般愁、没处安着。
怎奈向、黄昏院落。
凤栖梧/蝶恋花
作者：无名氏
朝代：宋

姑射仙人游汗漫。白凤翩翩，银海光凌乱。龟手儿童贪戏玩。风檐更折梅梢看。漠漠银沙平晚岸。笑拥寒蓑，聊作渔翁伴。横玉愁云吹不断。归舟又载蘋花满。
凤栖梧·蝶恋花·姑射仙人游汗漫
作者：无名氏
朝代：宋
体裁：词

姑射仙人游汗漫。
白凤翩翩，银海光凌乱。
龟手儿童贪戏玩。
风檐更折梅梢看。
漠漠银沙平晚岸。
笑拥寒蓑，聊作渔翁伴。
横玉愁云吹不断。
归舟又载苹花满。
击梧桐·雪叶红凋
作者：无名氏
朝代：宋
体裁：词

雪叶红凋，烟林翠减，独有寒梅难并。瑞雪香肌，碎玉奇姿，迥得佳人风韵。清标暗折芳心，又是轻泄，江南春信。最好山前水畔，幽闲自有，横斜疏影。尽日凭阑，寻思无语，可惜飘琼飞粉。但怅望、王孙未赏，空使清香成阵。怎得移根帝苑，开时不许众芳近。免教向、深岩暗谷，结成千万恨。
别题
作者：无名氏
朝代：宋
体裁：七言绝句

休说三江与五湖，平生心眼此中舒。人人总道浑如画，祇恐丹青画不如。